Bukedde Online - By’okola okutangira omukozi w’awaka okukukwata mu liiso\nOmusajja atakwata ku bbeere lya munne aba...\nABAKOZI b’awaka abayamba ku mirimu bangi baafuuka ssemusota guli mu ntamu, anti bw’otogutta tofumba ate era bw’ogutta entamu oyinza obutasigaza! Abakyala bangi naddala abakola nbeesanga mu kattu.\nOmuwala ng’ayoza ebintu. Abakozi abamu batuuka okweddiza amaka olw’ensonga ezitali zimu.\nWadde bangi tebandyagadde kuleeta bakozi mu maka gaabwe, olw’embeera gye batambuliramu beesanga babafunye.\nEmu ku nsonga ebakyaya abakozi b’awaka kwe kuba nti ate oluusi bwe bayingirawo ate abasajja bannyinimu ne babaganza, olwo ekigendererwa ne kifa. Si buli musajja nti aganza bayaaya bano, wabula n’omuwendo ogubaganza teguyinza kubuusibwa maaso.\nAbakyala abamu olw’obutayagala kuteeka ‘ddadi’ mu bikemo basalawo okukozesa abakozi abakadde, obwana obuto ennyo, ababi oba abasiiwuufu ennyo.\nWabula ate era kino oluusi tekiremesa musajja kumusuulayo kagambo, okukkakkana nga basse ekyama.\nOmukyala omu kata omutima gumuveemu bwe yasangiriza bba ng’abuuza omukozi omuziro gwe yeddira!\nOsanga alaba ku ngulu kino ayinza obutakitwala nga nsonga naye bwe weefumiitiriza ddala ‘ddadi’ omuziro gwa yaaya yali agwagaza ki?\nEbiseera ebisinga enkolagana wakati wa yaaya ne nnyinimu ‘mmami’ alwawo okugimanya era abamu batuuka n’okubazaalamu abaana ng’abakyala b’awaka tebakimanyi. Ebimu ku bintu kw’oyinza okulabira munno nti aganza omukozi w’awaka mulimu;\n1 Omusajja atandika okumugulira obulabo. Omwami ayinza okusalawo okugulira buli w’awaka ekirabo olwo n’omukozi n’amugulira. Ggwe omukyala kino oyinza obutakitwala nga nsonga naye ng;ate kiyinza okuba nga kiraga nti balina enkolagana ey’enjawulo.\n2 Okumuwolereza buli lw’azza emisango, oluusi omusango ate n’aguzza ku ggwe olw’obutafaayo kulambika bulungi omukozi.\n3 Omwami ayanguwa okudda awaka naddala ng’akimanyi nti toliiwo. Kino akikola asobole okufuna akadde n’omukozi nga ggwe toliiwo.\n4 Atandika okumuyisa ng’omuntu w’awaka era tayagala ayisibwe mu ngeri ndala yonna. Atandika okugamba ab’awaka okumuyamba ku mirimu gyonna.\n5 Omukozi atandika okwambala mu ngeri esikiriza. Bw’aba ng’abadde tayambala mmini ogenda okulaba ng’atandika okuzambala naddala bw’amanya nti ‘ddadi’ anaatera okukomawo.\n6 Omukyala w’awaka bw’abaako by’amugamba tamuwuliriza, olwo ng’awuliriza ebyo byokka ‘ddadi by’amugamba. Kino akikola kuba aba amanyi nti omwami y'asalawo ku nsonga z'amaka ate nga tayinza kumuvaamu.\n7Atandika okuyingira ekisenge kyammwe kyere. Kino akikola kuba aba takyatya mukyala w’awaka kubanga ayinza okuba nga mu kisenge kyammwe era gye beesanyusiza ng’omukyala tali waka.\n8 Omusajja bw’atandika okubojjerera omukozi olwo eby’okwegatta ne mukyala we ayinza okubivaako kuba byonna by’ayagala ayinza okuba ng’abifuna mu mukozi. Ate bwe kisanga omukyala nga buli kiseera abeera mukoowu, olwo kiyitirira.\n9 Amukubira essimu buli kiseera. Kino akikola mu ngeri y’okumutangira ate okulabankana, wabula ayinza okuba nga yeerimbika mu ky’okuba ng’amubuuza ebiri awaka.\nEKIVAAKO ABAKOZI OKWEFUNZA AMAKA\n Baba n’obudde bungi awaka kubanga bwe bamala emirimu olwo ng’ekisigadde kwerabirira na kwerongoosa.\n Batwala obuvunaanyizibwa bw’omukyala omuli okubajjulira emmere, okubategekera engoye, okubateerayo amazzi mu kinaabiro ne kalonda omulala. Omusajja bw’alaba ng’omukozi ebintu abikola bulungi, talaba nsonga lwaki n’ensonga z’okwegatta tazigattako.\n Oluusi abakazi b’awaka bayisa bubi abakozi olwo abasajja ne babakwatirwa ekisa okukkakkana nga babaganzizza.\nAbakozi bano oluusi bava mu maka amanaku ennyo, olwo bw’atuuka gy’afunye omulimu nga walungi aluma n’ogwengulu okulaba nga yeddiza amaka ge bamuleeseemu okukola.\nBY’OKOLA OKUTANGIRA OMUKOZI OKUBATABULA\n Musasule mu budde aleme kuwankawanka ekiyinza okumuleetera okutega omwami w’awaka obumasu, asobole okumuwaayo ku kasente.\n Muyise ng’omuntu w’awaka. Kino bwe kiba kitandikidde ku mukyala omukozi ayinza okufunamu akafansonyi okuganza omwai w’awaka. Wabula bw’omuyisa obubi ate ng’omwami w’awaka amuyisa bulungi, we wajja okuva okutabuka.\nTomumalaako mirembe. Omukozi yenna alinga omuntu omulala era naye akoowa, fuba okulaba nti omuwa akadde n’awummulamu era tomukozesa mirimu mizito gy’atasobola olwokuba ogenda kumusasula.\n Tomuganya kwambala nkunamyo. Omukozi alina okukimanya nti yajja kukola so si kwolesa misono. Era fuba okulaba nti ayambala engoye ez’obuvunaanyizibwa zireme kuleeta bikemo waka. Kino kikola nnyo ssinga naawe obeera ekyokulabirako awo amaka obeera ojja kugasobola.\n Tomusembereza nnyo okulaba nti ebaako weekoma. Tomuwa mwagaanya okukola emirimu gy’ekisenge kyo ng’okwala obuliri, okusiimuula ekisenge, okutwalirayo omwamiwo amazzi mu kiyigo n’emirala. Kino kijja kukuyamba okuteeka olukomera ku mwagalwa wo n’omukozi.\n Bw’abaayo n’omuntu we muwe obudde agende amulabeko. Kino kijja kukukkakkanya kubanga naye muntu alina omusaayi era eyeetaaga okusanyusibwa.\nChristine Nabukenya omukugu mu kubuulirira abafumbo e Wakiso yagambye nti abaagalana tekyandibadde kirungi kwesembereza nnyo mukozi oba omupakasi w’awaka kuba osobola okugwa mu bikemo nga totegedde olw’ensonga nti waliwo abakozi abajja n’ebigendererwa byabwe era ng’olumala okutuuka bafuba okulaba nti bituukirira okukkakkana ng’amaka bageddizza.\nKyandibadde kirungi bwe muba muleeta omukozi awaka ne musooka mukyogerako mwembi era omunnyonnyole ensonga lwaki mwandyetaaze omukozi awaka.\nBwe mumala okukkiriziganya, omukozi bw’atuuka musooke mumuteerewo amateeka kw’alina okutambulira era kyandibadde kirungi n’omubuulira ebikusanyusa n’ebitakusanyusa era naawe fuba okulaba nti omukozi omuyisa ng’omuntu wo era mulage nti wamugaso nnyo gy’oli. Musasule mu budde aleme kwetamwa n’okukola ebintu ng’akwesasuza.\nFuba okulaba nti omwagalwa wo tomuwa mwagaanya kwesembereza oba okubeera okumpi n’omukozi musobole okwewala ebikemo ebiyinza okuvaamu okusattulula omukwano gwammwe.\nNaye ekisinga mu byonna buli muntu kwekuumira munne n’obwesigwa awo amaka mujja kugasobola.


Bukedde Online - Ani yapangidde omusuubuzi wâ€™e Mityana ogwâ€™ebicupuli okumufiiriza bizinensi?\nâ€˜Poliisi yalemesa omusango gwa mwannyina...\nKalondoozi wa Bukedde alaze engeri omusango ogwagobeddwa mu kkooti gye gulimu abaguseesaamu nga nabo basuubuzi mu Mityana.\nMU kiro ekyakeesezza Olwokubiri lwa wiiki ewedde, ababbi baalumba amaka ga Peter Ssenkusu e Wabigalo-Mityana ne bagezaako okubba mmotoka ye eya Carina.Obutaviiramu aw\nMU kiro ekyakeesezza Olwokubiri lwa wiiki ewedde, ababbi baalumba amaka ga Peter Ssenkusu e Wabigalo-Mityana ne bagezaako okubba mmotoka ye eya Carina.Obutaviiramu awo, baayasaayasa amadirisa gâ€™ennyumba nâ€™embwa yâ€™awaka ne bagitta!\nEnkeera Rose Ssenkusu (mukyala we) yakwatibwa abasirikale okuva ku poliisi yâ€™e Kajjansi ku lwâ€™e Ntebe, nga bagamba nti yali akukusa ebicupuli!\nOkukakasa kino, baazuula akasawo mu dduuka lye erya Jose Printers erisangibwa mu kibuga Mityana nga kalimu ebicupuli bya 3000/-!\nÂ Rose agamba akasawo kano kaalekebwawo omuvubuka omu eyali atera okumugulako peeni nâ€™empapula akamukuumireko ku lunaku lwe lumu lwe baamukwata.\nÂ Rose yakunguzziddwa nâ€™atwalibwa ku poliisi e Mityana gye baamuggye ne bamutwala ku poliisi e Kajjansi.\nOluvannyuma baamutadde ku kakalu ka poliisi ku Lwokusatu. Wadde poliisi egamba nti obujulizi obuluma Rose weebuli naye kyewuunyisa nti tebaamututte mu kkooti!\nNnayogeddeko naye ngâ€™avudde mu kkomera era bino bye yangâ€™ambye:\nNabadde ku dduuka era waabaddewoÂ Mukalazi, makanika mu Mityana nâ€™omusomesa wâ€™essomero lya Fremma P/S e Mityana. Yabadde anonye bibuuzo bya ssomero lye kuba ewange nkubirawo ebibuuzo byâ€™abayizi.\nWaliwo omuvubuka ateraÂ okungulako peeni nâ€™amabaasa nâ€™obuntu obutonotono, ku luno yazze nâ€™abaako byâ€™agula. Nga tannagenda yansabye mmuterekere ku kasawo ke.Â\nAkasawo ssaakakebedde kuba sikebera bitali byange ate nga sirina kye mmwekengeeramu. Waayise akaseera katonoÂ kabangali ( Double cabin) nâ€™eyimirira mu maaso gâ€™edduuka lyange. Mwabaddemu abasajja bataano nâ€™omukazi omu. Baasoose kwerowooza, oluvannyuma ne basembera ku dduuka lyange.\nKwe kubuuza nnannyini dduuka, ne mbeeyanjulira ne bagamba nti baagala kunjaza!\nOlwâ€™okuba nnabadde nkimanyi nti sirina musango, ssaababuuzizza lwaki banjaza naye nga ntegedde nti bayinza okuba abapoliisi kubanga kwabaddeko ali mu yunifoomu ngâ€™alina nâ€™emmundu.\nBaatandise na kupangulula bitabo naye nga kye banoonya sikimanyi. Olwo kwe kugwa ku kasawo omulenzi ke yanteresezza. Olwakasumuludde omusajja omu nâ€™ajuuka nti, â€œâ€˜Otyo kiwedde bibiino ebicupuli tubiguddeko!â€™\nMu butuufu akasawo kaabnaddemu 3000/- ze baayise ezâ€™ebicupuli kuba nze nâ€™ebicupuli sibimanyi. Mwabaddemu nâ€™empapula endala ensale mu nnukula ya ssente, ebipapula ebirala ebiddugavu kyokka nga nabyo bifaanana ssente nâ€™akacupa kâ€™amazzi aga langi eya kiragala.\nKu poliisi e Mityana\nBansookezza ku poliisi e Mityana, kyokka baabaddeÂ baagala kuntwala Kampala ngâ€™abantu bange tebamanyi. Abamu baabadde baagala na kungâ€™aana kukubira bantu bange!\nBaze ku poliisi e Mityana we yatusanze era yatugoberedde okutuuka e Kajjansi wadde nga basoose kumubuzaabuza nti bantutte Katwe!\nNga tujja mu kkubo, twabadde mu mmotoka evugibwa Geoffrey Kamugisha (amannya kalondoozi ye yagazudde). Abasajja nâ€™omukazi abaabadde mu mmotoka eno baatandise okumbuuza akana nâ€™akataano wa gye nkolera ebicupuli, gye mbitambuliza ne be nkolagana nabo.\nBino nnabadde mpulira biggya mu matu gange, naye nga tujja waliwo eyambuuzizza nti â€˜Ssente ze mulina kwe mugula nâ€™emmotoka ze muvuga muzigya wa?â€™\nKino kyanneewuunyisizza kubanga ebya ssente nâ€™emmotoka ze tuvuga bikwataganira wa nâ€™ebicupuli?Â\nBwe tutuuka e Busega, poliisi ennawunyi yagezezzaako okutuyimiriza, naye omu ku baabadde mu mmotoka yaffe yagenze nâ€™ayogera nabo. Twawetedde Kabuusu, olwâ€™okuba nze simanyi nnyo kibuga nagenze okuddamu okutegeera nga tuli Zana ku lwâ€™e Ntebe. Bantutte ku poliisi e Kajjansi era gye nasuze.\nâ€œBwe bangâ€™ambye nti poliisi ekutte mukyala wange olwâ€™ebicupuli, nnayanguye okutuuka ku poliisi e Mityana, we twavudde okugenda e Kajjansi. Nagenze mbagoberera, naye emmotoka omuli mukyala wange yambuliddeko wakati wa Nateete ne Kabuusu. Waliwo omuserikale gwe nnakubidde ssimu nâ€™angâ€™amba nti kirabika bamututte Katwe.\nOkutuuka e Katwe nga taliiwo ne bansindika e Kajjansi.\nYagguddwaako omusango ku fayiro CRB 621/10,Â ekyewuunyisa akakalu ka poliisi ke baatuwadde tekwabaddeÂ musango gumuvunaanwa!\nNze nkimanyi nti buli lwâ€™oba ngâ€™okulaakulana tewabulawo bakuvuganya, bizze bibaawo naye ngâ€™ekigendererwa kwonoona linnya lyange ne bizinensi. Mu Mityana bammanyi bulungi, era bamanyi gye nvudde naye zino mpalana.\nBwe mba nkuba ebicupuli lwaki nkola bya 3000/- zokka, nfunemu ki?\nRev. Kityo Ssemuyaba\nOno mukozi wa leediyo ya Sun Fa ma eyâ€™eÂ Mityana. Agamba: Nabadde mpita mu Mityana, waliwo abangâ€™ambye okusoma amawulire agâ€™okukwatibwa kwa Rose Ssenkusu ku leediyo. Waliwo nâ€™eyankubidde essimu ngâ€™angâ€™amba nti nga tetubiwulidde ngâ€™obisoma! Kino kyanneewuunyisizza!\nNagaanyi okubisoma kuba nabadde sirina bukakafu nti ddala Rose Ssenkusu baamukutte nâ€™ebicupuli.\nOno ye yavuze kabangali eyatutte Rose e Kajjansi. Yangâ€™ambye: Twagenze ku dduuka lyâ€™omukyala oyo ne tumwaza era ne tusangamu ebicupuli. Tetwamuguddeko bugwi kuba twali twakola dda okunoonyereza nâ€™abamulumiriza weebali nti yâ€™agaba ebicupuli mu Mityana yonna. Kyokka nze nakoze nga ddereeva era ebisingawo genda ku poliisi e Kajjansi.\nWaliwo abasawo bâ€™ekinnansi e Bwebajja abaakwatibwa ne bamulumiriza nga bwâ€™akola ebicupuli, yâ€™ensonga lwaki poliisi yâ€™e Kajjansi ye yamukutte.\nBinoga abiyingiramu atya?\nMoses Binoga yâ€™akulira ekitongole kya poliisi ekyenjawulo ekirwanyisa ekisaddaaka baana. Rose Ssenkusu bwe yakwatibwa, abaserikle abaamukunguzza okumutwala e Kajjansi baagambanga nti bakolera ku biragiro bya Binoga.\nKyokka Kamugisha oluvannyuma yangâ€™ambye nti Binoga talina nnyo wâ€™abiyingiriramu! â€œFfe abâ€™oku kitebe kya bambega tulina okufaayo okugoberera emisango egyâ€™enjawulo egiba gigenda mu maaso ku poliisi eza wansi era eyo yâ€™ensonga lwaki Binoga alabikira mu musango guno. Naye nga talina kakwate nagwo.\nBwe nayogeddeko ne Binoga yangâ€™ambye nti, â€˜Abaakutte omukyala oyo tebaali ku biragiro byange wadde nali nkimanyiiko nti bagenze Mityana okubaako bye babuulirizaako era ne bambega abamu bagenzeeyo nga nkimanyi.\nOmusango ogwo gunoonyerezebwako ku poliisi e Kajjansi, kye mmanyi nti waliwo abasamize abaali bafera abantu abaakwatibwa nâ€™ebicupuli ne bajuliza omukyala oyo nti yâ€™abibawa!\nAkulira bambega ku poliisi eno, Daniel Batte yangâ€™ambye nti, â€œAbalumiriza Rose Ssenkusu bakuumirwa mu kkomera e Kigo. Twanoonyereza ne tuzuula ebicupuli era twamukutte nabyo mu dduuka lye,â€ bwe yagambye.\nLwaki temwamututte mu kkooti ate ngâ€™obujulizi weebuli?\nBatte yazzeemu: Tulina obujulizi obulala bwe tulina okusooka okufuna okugatta ku buno bwe tulina. Ekirala, waliwo abantu be tulina okusooka okuggyako sitaatimenti nâ€™okusooka okukwata omuvubuka omukyala ono gwâ€™agamba nti ye yaleka akasawo mu dduuka lye.\nOmulamuzi agoba omusango\nJoseph Balikuddembe, omu ku booluganda era eyabadde mu kkooti e Ntebe ngâ€™omusango gugenda mu maaso yangâ€™ambye nti,Â â€˜Ku LwokutaanoÂ omusango gwatwaliddwa mu kkooti e Ntebe. Omulamuzi Flavia Nassuuna Matovu yâ€™aguli mu mitambo, kyokka omuwaabi wa gavumenti ngâ€™amaze okusomera Rose omusango gwâ€™okusangibwa nâ€™ebicupuli bya 3000/-, wamu nâ€™empapula eziteeberezebwa nti zaabadde zaakukola ssente.\nYavunaaniddwa nâ€™abalala basatu okuli Brian Kalungi, Kabonge nâ€™omulala.\nOmulamuzi omusango yagugobye ngâ€™agamba nti tagulabamu ggumba. Omulamuzi yagambye nti, â€˜Bwe kiba ngâ€™omusango gwaddizibwa Mityana tewali nsonga lwaki guleetebwa e Ntebe? Omusango guno kirabika nga gulimu obutali bwâ€™esimbu!â€™ era oluvannyuma fayiro nâ€™agisazaamu.Â\nl Lwaki abantu abalala abaasangiddwa mu dduuka ne Rose Ssenkusu tebaggyiddwaako sitaatimenti okukakasa nti ddala waliwo omuvubuka aterese akasawo mu dduuka\nl Lwaki Rose baamubuuzizza ku byâ€™obugagga ebirala?\nl Lwaki akakalu ka poliisi tekaliiko musango gwe bamuvunaana?\nl Mu maduuka gonna mu Mityana lwaki poliisi yalonzeemu lya Rose Ssenkusu?\nlLwaki abapolisi tebaamala kweyanjulira Rose nga tebanamwaza, na kumubuulira nsonga lwaki bamwaza?\nl Lwaki abapoliisi tebaatuuseekoÂ mu maka ge nayo ne baazaayo? Bwâ€™aba Rose Ssekusu akola ebicupuli eyo nayo tayinza kubikolerayo oba okubikuumirayo?\nl Kisoboka okuba nga poliisi yateze Rose Ssenkusu ebicupuli emukwate olwâ€™okutuukiriza ebigendererwa byâ€™abamuvuganya?\nl Bamuggye e Mityana nga bamugambye bamutwala ku CPS, ate lwaki baamututte e Kajjansi? Ani gwe baali baagala okubuzaabuza obutamanya gye bamutwala?\nl Lwaki poliisi teyamututte mu kkooti okusooka kyokka nâ€™emuteera ku kakalu kaayo ngâ€™ate baabadde bamukutte nâ€™ebizibiti ebiyinza okumutwaza mu kkooti?\nl Mbega wa poliisi omutendeke yeerabira atya okujjuza omusango mu kakalu ka poliisi? Kisoboka okuba nti baali bagezaako kufumbirirayo musango mulala ogulimu omuzinzi?\nPalamenti ezzeemu okuwandula Nantaba ku bwa minisita


Page 50 – ababaka\nViewing 15 posts - 736 through 750 (of 779 total)\nDecember 6, 2008 at 7:07 am in reply to: OPPOSITION SHOPS FOR OTHER CANDIDATES #20865\nKibi nnyo okusooka okutta abalala oluvannyuma nokizuula nti abantu bo bokka bosobola okutulamu nokkalira , era nomanya nti tosobola kubakoleramu ffujjo kuba gyebigweera nga nababo balugendeddemu , kati kirungi buli omu asigale ewaabwe ffenna tufune obuwerero.\nDecember 6, 2008 at 5:10 am in reply to: AFRICAN CAPTURED IN SLAVERY STUPID SAYS MUSEVENI #20857\nAt least They were taken against there will , they behaved well\nunlike M7 and his people who came by there free will , they were well treated and their thank you is evil behavior, killing and looting the country\nNow who is the stupid……… stupid\nDecember 6, 2008 at 4:49 am in reply to: AFTERNOON SCRABBLE – AKAZANNYO IV #20855\nDecember 6, 2008 at 1:12 am in reply to: AFTERNOON SCRABBLE – AKAZANNYO IV #20852\nDecember 5, 2008 at 7:33 pm in reply to: OPPOSITION SHOPS FOR OTHER CANDIDATES #20843\nOkujjako nga bantu bamaze okutuula wansi buli gwanga nerisalawo ku nfuga gyelyagala gino emivuyo tegijja kugwaawo kuba kati gufuuse muze oli alinnya kumigongo gyabantu abamwesize ne baguliridde nayitamu nadda mu office ye naalya kyokka nga bamulonda talina nekimu kyabakolera.\nSinga balekeraawo okutagaza abantu, kino kiringa akuba ekyenyanja ekiduze akawoowo , tewakyaliwo kikyatasibwa .\nDecember 5, 2008 at 7:29 pm in reply to: OKUSADAAKA ABAANA MU BUGANDA #20842\nNamukadde Babirye agamba nti okusaddaaka kuzze mulembe guno.\nBya Semei Wessaali ne Edward Kalumba\nPOLIISI bweyakutte omugagga Godfrey Kato Kajubi n’emwanika eri ensi nti alabika ye yagula omutwe gw’omwana, omusamize w’e Masaka gwe yatta, buli omu yayanaamiridde.\nKino kyaddiridde omusawo w’ekinnansi Umar Kateregga ng’ayambibwako kabiite we Omutanzania, okuvumbagira Joseph Kasirye (12) ku nkomerero ya October ne bamusalako omutwe nti, ne baguguza Kajubi atere ayongere okugaggawala.\nEkikangabwa kino kizuukusizza ebirala bingi ebibadde bikolebwa ng’abantu bakwata abaana ne babasaddaaka olw’ensonga ezitali zimu.\nTwala ekyokulabirako ky’omwana Edwin Muguluma eyali asomera mu Step by Step e Nateere eyattibwa mu July wa 2006. Bw’osemberako mu mwaka gwa 2007, abaana okuli: James Wansolo (12) yasaddaakibwa ku kyalo Nansyono e Kaliro nga July 16 2007, June 6, 2007, Ismael Sekajja (9) eyali asoma mu Mahad P/S mu ggombolola ya Kisekka e Masaka yasaddaakibwa.\nMu September 15, 2007, Joram Namayiira (12) yattibwa omukuumi Geoerge Wadonya nga yeekobaanye n’omukyala eyali alina okumulabirira Rose Nabwire . February 1, 2008, Jimmy Turyagenda (11) eyali abeera e Katabi e Ntebe asimattuka oluvannyuma lwa kitaawe Jackson Nzaine okumuguza omusamize ku bukaddebusatu naye omusamize ne yeekyuusa.\nKuno ogattako Hassan Ondoga eyali abeera e Naggulu n’abula nga May 2 2008, oluvannyuma omulambo gwe ne gusangibwa nga gwokeddwa okumpi ne Golf Course e Kololo.\nEbyo byali bikyali awo, Poliisi n’ekwata abasawo b’ekinnansi basatu ku kyalo Bwondha mu ggombolola y’e Malongwe e Bugiri nga balina amagumba n’obuwanga bw’abantu.\nEbyokulabirako toyinza kubimalayo naye ekyebuuzibwa nti ddala omuze guno ogw’okusaddaaka abaana gwavaawa wa?\nGuyingira gutya mu Buganda ne Uganda okutwalira awamu? mu mawanga amalala kiri kitya, ye lwaki basaddaaka?\nBw’osookera mu Uganda, okulya abantu kwatandikira ku basajja basatu okuli Kawuulu, Leewo ne Luvaluka abaali babeera ku kyalo Malongwe kati ekyabbulwamu Kawuulu e Buikwe mu Kyaggwe.\nOmwana gwe baalya, yali Daliya mu 1927 era ne basalirwa gwa kufa.\nNaye ekyebuuzibwa nti n’edda mu Buganda embeera yali bwetyo? obuzibu buvudde wa? Mukazi mukulu Omulongo Babirye Aliziiki 90, omutuuze mu kibuga ky’e Wakiso agamba nti omuze gw’okusaddaaka abantu naddala abaana okuva edda teyali ya Buganda wabula abantu baagiwakula eyo ku bantu ab’amawanga amalala .\n“Nze gw’olaba nnnazaalibwa ku Ssekabaka Chwa II. Eky’okusaddaaka abantu ntandise kukukuwulira ku mulembe gwammwe guno. Okuva edda abantu baasalanga bisolo na binyonyi”.\nAte Slyvia Namutebi amanyiddwa nga Maama Ffiina ng’ono y’akulira abasawo b’ekinnansi mu ggwanga agamba nti ku mulundi guno bayinza okuba ng’abasawo b’ekinnansi babalanga bwemage. “Kindabikira obwavu obususse mu ggwanga bwe buvuddeko kino. Omukazi w’e Kawempe eyatta abaana be teyali musawo. Omusajja eyasse omwana we Makindye naye teyabadde musawo. Omusajja eyayokya ffamire ye e Seeta Mukono ng’akaaba obwavu ssaako ne Kasoma bonna tekwali musawo wa kinnansi. N’olwekyo, kirabika abagagga beebanaawuzza emize gino okuva e Bunaayira ne bagireeta wano, olwo abavubuka baffe abafa obwavu ne babakozesa”.\nAte Alhaji Abdul Nadduli agamba nti okuva Kawenkene Obote lwe yakuba Obwakabaka mu 1966, ebintu byonna byatabuka. “ Okuva mu kiseera ekyo, obuwangwa bwaffe bwakyuuka, twetabikiddwaamu amawanga amagatte mangi nnyo. Buli omu ky’asanga ky’akola. Abaganda edda bakyayira nga ddala omulogo era bwe bamuzuula bamwokya era eby’okusaddaaka edda tebyaliwo. Gavumenti bw’eba erowooza nti obuyeekera busuula gavumenti yokka, esaanye ezuukuke kuba kino ekiwendo ky’okusaddaaka abaana buyeekera bwennyini gavumenti bw’erina okusitukiramu”.\nNadduli awa amagezi nti ng’oggyeeko okuwa abasawo b’ekinnansi amabaluwa n’okubalondoola mu bye bakola, ebasseemu bambega lwenazuula abaagala okugula emitwe gy’abaana!\nAbantu eby’okuwuliriza okuwabula lwa Babirye n’abalinga abo bakusudde muguluka ne batandika kukola byabwe. Wano ku miraano e Tanzania, ekiriyo kifumba mutuku. Okusaddaaka abantu kyafuuka kikolwa kya bulijjo.\nBannamagoye baayo babasanjaze ennamusa n’etuuka ku nnyooge. Pulezidenti Jakaya Kikwete agenze okusitukiramu okulagira wassibwewo etteeka erikugira okusaddaaka bannamagoye nga babulako katono okubamalawo. Abasawo b’ekinnansi baagenda ne bayisa olugambo nti bw’oddira olusu lwa nnamagoye n’olutabulamu eddagala erimu, ensimbi zitandika okukuyitaba mu ngeri naawe gy’oyinza okwewuunya!\nBw’otandulula ebigere mu mawanga amalala, okusaddaaka kubaddeyo okumala emyaka n’ebisiibo. Abantu abamanyiddwa nga Aztec nga bano baaberanga mu ggwanga lya Mexico emyaka 50,000 egiyise beebatandikiriza omuze gw’okusaddaaka abaana.\nMu China ne Buyindi nayo ekikolwa ky’okusaddaaka abaana kizze kibalondoola okumalira ddala ebbanga okutuusa lwe bakivuddeko nga tuyingira mu kyasa kino.\nWaliwo olufumo olugamba nti enkola y’okusaddaaka abaana n’okubassa mu bizimbe yatandikira mu China. Okusinziira ku bitabo nga Human Sacrifice in Ancient Greece aka Dennis D. Hugues, akalala ka Culture and Sacrifice aka Derek Hughes ne The City of Sacrifice : The Aztec Empire and Role of Violence in Civillization, byonna byogera ku ngeri abaazimba ekisenge kya China ggaggadde ekya The Great Wall of China, nti abaakizimba baasuulamu Abachina abalamu abasukka mu kakadde ku musingi gwakyo olwo kisobole okunywera obulungi.\nNg’oggyeeko ekyo, obutabo bwe bumu bwongera okulambika nti mu Mexico, abantu aba Aztec beeyogerako nti waliwo lwe basaddaaka abasibe 80,400 mu bbanga lya nnaku nnya zokka nga bagenderera okufuna obugagga n’okusanyusa balubaale baabwe.\nMu Japan ne Korea zombi ey’obukiikakkono n’obukiikaddyo yadde mu kusooka nga zaali wamu, basaddaaka nga abantu ne bayiwa omusaayi n’emitwe mu ntindo n’enguudo ze baazibanga.\nEbikolwa byebimu ebyokusaddaaka abaana n’ebitabo ebitukuvu bibyogerako ekiraga nti ekikolwa kino kimaze ebbanga ku nsi kuno.\nOkugeza, bw’obikkula Bayibuli, mu kitabo sa eky’Olubereberye mu ndagaano enkadde, essuula 22, Katonda alagira Jjajja w’abakkiriza Abraham okuwaayo omwana we omu yekka Isaac nga ssaddaaka. Oluvannyuma lw’okufuna obubaka buno, Abraham teyasibamu, n’akwata omutabani n’awalampa olusozi lw’e Moriah.\nEbyawandiikibwa bigamba nti amazima gaali nti Katonda yali tayagala Abraham kutta mwana we naye yali amugezesa alabe obukkiriza bwe gy’ali we bukoma. Nti oluvannyuma lw’okukizuula nti okukkiriza kwa Abraham eri Katonda we tekubuusibwabuusibwa, Katonda amangu ago yasindika malayika ku lusozi n’esisinkana mangu Abaraham nga tannaba kusaddaaka mwana era amangu ago n’emuwa akaliga k’aba asaddaaka.\nEkikolwa ekyo okusinziira ku biwandiiko kiraga nti Katonda yali alangirira nti omuntu talina kusaddaakibwa wabula mu kifo kye, ensolo n’ennyonyi zinaasaddaakibwanga. Kyokka ng’oggyeeko ekitabo ekyo, era mu Bayibuli waliwo ekitabo ekirala, we boogerera ku kusaddaaka. Kisangibwa mu kitabo ky’Abalamuzi, essuula 11. Boogera ku musajja ayitibwa Jephthah. Omukulu ono yali ava kulwana ntalo ze n’abaana b’e Ammon. Yajja ayogera ebigambo bino ebisangibwa mu ky’Abalamuzi (11:31) nti: Ku buwanguzi buno, bwe ntuuka awaka , omuntu yenna asooka okunzigulirawo oluggi ng’enda kumusaddaakira Katonda wange.\nOlunyiriri olwa (39) lugamba nti aba yeetikkula emigugu kawala ke akakyali embeerera ke kasooka okubandualwo oluggi ne kamugwa mu kifuba nga bwe kamukulisaayo.Yali takyalina kya kukola wabula n’agenda mu maaso n’atuukiriza obweyamo bwe n’amusaddaaka.\nEbyo byaliwo mu kiseera ekyo naye ne bikoma. Ekyebuuzibwa nti kati bino ate bivudde wa? Bwavu oba bugwi bwa ddalu?\nEbibuuzo ebyo ggwe nange nkakasa bikyatuuza omutwe\nDecember 5, 2008 at 6:12 pm in reply to: CBS has finally given in #20841\nWano walabika ngo muzungu kyagamba nti if you cant beat them join them, naye nga kuludda olulala kiba ngooli akugabula ekikajjo ekyanamujinga nga kungulu kinyirira bulungi naye ogenda okukirumamu namujinga omuluma mu kibuto wakati mu kuwomerwa ekikajjo.\nWojjukirira owande nga kyotulisizza kyo kiwedde.\nKati oddayo otya mu Baganda abatulugunyizibwa n’obannyonnyola nti munammwe abadde abalwanirira ebyettaka tumujeewo naye musigale nga mukya tuwuliriza ebisigaddeyo bisoboka okuba ebirungi\nAte olwo Radio embutikire M7 gyeyaggulawo teyabutikira mazima kimala kyavudde ajjawo\nOmukyaala heavy weight akubisa ebigambo nga laddu\nDecember 5, 2008 at 5:57 pm in reply to: WAITING FOR DELIVERY? #20840\nPalamenti ekkirizza Gavt. yeewole buwumbi\nBya Muwanga Kakooza ne Ahmed Mukiibi\nPALAMENTI ekkirizza Gavumenti okwewola ensimbi obuwumbi 400 okuva mu bbanka y’ensi yonna ziyambe mu kulwanyisa obwavu.\nEkiteeso kino kyayanjuddwa minisita w’ebyensimbi, Ezra Suruma mu palamenti eyakubiriziddwa sipiika Edward Ssekandi ku Mmande.\nSuruma yagambye nti ensimbi zino zassibwa mu bajeti y’eggwanga ey’omwaka gw’ebyensimbi guno.\nYagambye nti ensimbi zigenda kussibwa mu bintu omuli okukola enguudo, eby’obulamu, amazzi, eby’obulimi, obulunzi okusomesa abaana n’ebirala.\nOmubaka John Arumadri (Madi Okoro) yagambye nti okwewola ssi kibi naye eggwanga okwewola olw’okuba lyagala kusomesa baana baalyo kiswaza nnyo.\nChristopher Kibazanga (Busongora South) yagambye nti ensimbi ezo ntono nnyo nga bwe zinaagabanyizibwa mu bintu ebingi ng’ebimenyeddwa, eggwanga terijja kuganyulwamu.\nOmubaka Margaret Kiboijana (Ibanda) naye yakkiriziganyizza ne Kibazanga nti ensimbi ezisinga zaayisiddwa mu kutumbula byabulamu.\nYagambye nti amalwaliro gali mu mbeera mbi ng’agamu tegalina na ggwanika ng’abalamu basula wamu n’abafu ekintu ekimalamu abalwadde amaanyi. “E Mulago bayinza n’okutuuka okusaba ab’eng’anda z’omulwadde giraavu,’’ bwe yewuunyizza.\nOmubaka Kasaija Kagwera (Buryaha) yagambye nti singa ssi buli bwa nguzi obweyongedde mu ggwanga, ensimbi Uganda z’efuna okulwanyisa obwavu zandibadde zigimala okukola omulimu guno.\nPublished on: Thursday, 4th December, 2008\nZino zonna ssente ezisabibwa ebweeru ate nga tezituuka namumirimu wadde kubantu bebawaayo nti bebagenda okuziganyulwaamu ani agenda okuzisasula, ?\nEnsonga endala nze nkiraba nga obutekakasa eno gavument bweyajja nabwo, nebuliisa abantu mpola- mpola ebakkirizise nti yo yokka yesobola okubayamba nabo mu return magisinze nga Katonda, mukkola kino ebazibe amaaso abantu baleme kulaba nsobi zekola yo efuge okutuusa lweritondoka ne gweeri neefa\nDecember 5, 2008 at 5:46 pm in reply to: Twejjukanye Ku Bizira #20839\nKizira okukuba Kabaka omugongo\nkizira okulaga Ssezalawo entumbwe\nDecember 4, 2008 at 10:07 am in reply to: Radio Katwe: To read or not to read? #20813\nNaye kati nga bwebafunye abantu abawera abagenda nebasoma wamu nokubulira enjiri nga Obote ne Amin bwebaali abatukuvu singa erinnya kati balikyuusa kuba teri atakimanyi nti ababadde bagala okutunda ebintu byaabwe basalawo okukyuusa amanya gaabwe nebetuuma Amaganda oba nebatuuma amaduka gaabwe amannya Amaganda kati nga bwebatali Buganda lwaaki tebakozesa amannya gaabwe ago mu North nekyanguyiriza agendayo obutalowooza nti Site ewereza nabalala bonna songa ya be North\nnyongera okubuuza lwaaki bakyagiyita Katwe? wakiri bandi giyise Radio Akokolo\nDecember 4, 2008 at 9:23 am in reply to: AFTERNOON SCRABBLE – AKAZANNYO IV #20812\nDecember 3, 2008 at 2:03 am in reply to: AFTERNOON SCRABBLE – AKAZANNYO IV #20778\nDecember 3, 2008 at 1:53 am in reply to: Omukago gwa East Africa gulina amakulu? #20777\nOli ayagala okumanya nti ebintu byabantu tebizannyirwaako ate nga tetunayogera ku ttaka yesaaze e Kennya abagala East african Federation Batandikire Kenya , sirowooza nti obusaale bwaabwe bwebasongola nebasaako obutwa bwagwaawo\nWaliwo ayinza okugatta abalalu mubufumbo e Butabika\nDecember 3, 2008 at 1:12 am in reply to: Yiga Olulimi Oluganda #20773\nDecember 2, 2008 at 10:45 pm in reply to: ERI ABAGAMBA NTI ABAGANDA BASOSOLA MU MAWANGA #20768\n“neewuunya abalangira Abaganda okusosola mu mawanga kyokka ate abeemulugunya ssiraba bwe basenguka kugenda walala gye batabasosola olwo ekituufu kye kiriwa?”\nNange ninze okulaba abasibye obugugu kumbukuuli zaabwe nga bagenda bayomba nti tugenze gyebatatusosole


Bukedde Online - Bbaasi paaka zissiddwaako obukwakkulizo\nBbaasi paaka zissiddwaako obukwakkulizo\nAkulira poliisi y'e Gaba bamuggalidde lwa kutolosa basibe\nAb'e Ntung'amo balaajanye ku butimba bw'en...\nAKUKULIRA poliisi y'ebidduka n'obutebenkevu ku nguudo mu ggwanga, Dr. Stephen Kasiima alagidde abaddukanya paaka za bbaasi mu ggwanga okuzissaako ebikomera okutaasa bakireereese okumala gaziyingiramu mu kaweefube okwetaasa ebikolwa by'obatujju.\nBino Kasiima yabyogeredde ku Sheraton Hotel mu musomo ogwategekeddwa kkampuni y'amafuta eya Total eri bannannyini bbaasi n'abaziddukanya n'agamba nti waliwo obulagajjavu mu baddukanya paaka za bbaasi ng'essira basinga kulissa ku kusooloza nsimbi, eky'obulamu bw'abasaabaze ne batakitwala nga kikulu.\nKasiima yalagidde abaddukanya paaka okuwa yunifoomu okuli nnamba eri abo bonna abayita abasaabaze (Guides) basobole okumanya bannakulalala abayinza okubekwekamu ne batta abasaabaze nga bwe guli mu nsi endala.\n"Paaka za bbaasi ezimu zirina mpuku za babbi ne bakireereese nga buli ayagala amala gayingira nga tewali kwaza kwonna mu basaabaze wamu n'emigugu gyabwe. Abatujju bettanira nnyo ebifo omuli omugotteko n'abantu abangi nga ppaaka za bbaasi," Kasiima bwe yagambye.\nOkusinziira ku mateeka agafuga paaka za bbaasi , zirina okubaamu ebifo abasaabaze we balindira bbaasi, ebifo omukyamirwamu ate nga biyonjo, we batereka ebintu singa baba baakutambula kiro, okuba nga bizingiddwaako mu kisaakate, obuuma obuzikiza omuliro n'ebirala.\nWabula Hon. Nathan Byanyima, eyali akiikirira Bukanga era ng'alina kkampuni ya bbaasi eya Ibabu Coaches yagambye nti okulwanyisa ebikolwa eby'ekitujju buvunaanyizibwa bwa buli muntu n'asaba bonna be kikwatako okulaba nga batuukiriza ebyo ebibasabiddwa.\nBbaasi paaka zisiddwaako obukwakkulizo\nEmpiso egema okuzaala ekosa owoolubuto?\nLwaki nfuna ebikolondolwa ku makya?


Bukedde Online - Omutindo gwa Vipers guyombezza Mulindwa\nMahaba azziddwa ku bukulembeze bw'eggaali\nExpress efuuse kimpe nkyekubire mu Junior ...\nVipers 0-0 Volcan De Moron NANNYINI Vipers, Lawrence Mulindwa munyiivu n’omutindo ttiimu ye gwe yayolesezza bwe baabadde balemagana (0-0) ne Volcan Club de Moroni ey’e Comoros mu kikopo kya CAF Confederations Cup ku Lwomukaaga.\nTony Odur (ku kkono) ng'agezaako okuggya omupiira ku muzannyi wa Volcan Club de Moroni ku Lwomukaaga.\nOmupiira guno gwabadde mu kisaawe e Namboole ku Lwomukaaga kyokka omutindo Vipers gwe yayolesezza gwabadde gwa kibogwe nnyo ekyanyiizizza Mulindwa naye eyabaddewo ng’agamba nti atadde ssente nnyingi mu ttiimu era tayinza kukkiriza kuzannyisa ekyejo bwe batyo.\nEggulo, Mulindwa eyabadde tasalikako musale yayise abatendesi Richard Wasswa n’omumyuka we Edward Golola ssaako abazannyi e Kitende n’abakunya ng’ababuuza lwaki baazannye mu ngeri eswaza etyo.\nVipers, erina kuwangulira Volcan Club de Moroni owaayo mu Comoros okuyitawo okwesogga oluzannya oluddako.\nOmu ku bazannyi yategeezezza nti, wadde ng’abatendesi baabadde basindise abazannyi bagende bawummule, badde olwaleero, Mulindwa yakigaanyi era abazannyi bonna baabakubidde amasimu bajje mu bwangu era kaabuze kata abasindike mu kutendekebwa.\nNg’oggyeeko okukunya abazannyi, ensonda zaategeezezza nti abatendesi Wasswa ne Golola obwedda tebalina kye banyega nga Mulindwa ababuuza ekyabalemesezza okufuna obuwanguzi ku Lwomukaaga.\nMulindwa yatadde abatendesi ku nninga okulinnyisa omutindo era n’abalagira okuva e Comoros n’obuwanguzi. “Hooo, ndeka n’okundeka omusajja anyoose (atabuse), naye nakitegeereddewo nti ateekwa okuyomba kuba twazannye bubi,” Omuzannyi omu bwe yategeezezza omusasi wa Bukedde.\nOmuzannyi ono yayongedde okutegeeza nti, Mulindwa yeebuuzizza nti, “Kale okuwangula kwandigaanyi naye okuzannya obulungi kugaana kutya ku ttiimu eterina byafaayo ng’eno!\nBasajja ba Mulo babatadde ab'e Ndeeba ne batabuka


Translation of the meaning of Sura Al-Ghaashiya - الترجمة اللوغندية - المؤسسة الإفريقية للتنمية - Noble Quran encyclopedia\nTranslation of the meaning of Sura: Al-Ghaashiya\nAya: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26\n1. Abaffe wali ofunye okunyumizibwa ku kibuutikira (eky’olunaku lw'enkomerero)?\n2. Olunaku olwo ebyenyi bigenda kuba nga biswavu.\n3. Nga bitawaana, nga bikoowu.\n4. Nga byesonseka omuliro ogwengeredde.\n5. Bigenda kunywesebwa ku luzzi olweseze.\n6. (Abantu abo) tebagenda kubeera na kya kulya kyonna okugyako e miti egy’amaggwa.\n7. Egitaliimu kiriisa wadde okuwonya e njala.\n8. Ebyenyi e birala bigenda kubeera mu byengera.\n9. Bigenda kusiima olw’okutakabana kwa byo.\n10. Nga biri mu jjana ey’awaggulu.\n11. Togenda kuwulira mu yo bigambo bya butaliimu.\n12. Mu jjana mulimu e nsulo e zikulukuta.\n13. Era nga mulimu ebitanda ebisitufu (Ebiwunde).\n14. N’ebikopo ebinywerwamu ebitegekeddwa.\n15. N’emitto egisimbiddwa ennyiriri.\n16. N’ebyaliiro nga byanjuluziddwa.\n17. Abaffe tebatunuulira (olutunuulira olw’okuyiga) engamiya ngeri ki bwe yatondebwa?\n18. N’eggulu nga bwe lyasitulwa!\n19. N’ensozi engeri gye zaasimbwamu?\n20. N’ensi engeri gye yaseetezebwamu.\n21. Kale nno buulirira gwe (Nabbi Muhammad) kubanga oli mubuulirizi.\n22. Toliiwo kubakaka.\n23. Naye abo abanaava ku bigambobyo ne bajeema.\n24. Katonda agenda okubabonereza e bibonerezo e bisinga okuba e bikakali.\n25. Mazima ddala gyetuli y’eri obuddo bwabwe.\n26. Oluvanyuma ddala okubalibwa kwabwe kuli ku ffe.\n(Send note: الترجمة اللوغندية - المؤسسة الإفريقية للتنمية - Sura:Al-Ghaashiya - Aya:)


Obulagirizi Abavvuunula Bayibuli Bwe Baagoberera | NWT\nBISOME MU Amharic Azerbaijani Azerbaijani (Cyrillic) Chitonga Chitumbuka Danish Dutch English Estonian Ewe Fijian Ga Greek Gun Haitian Creole Hiligaynon Hindi Hungarian Indonesian Italian Kazakh Kikaonde Kiribati Kongo Korean Luganda Luswayiri Luvale Malay Malayalam Myanmar Norwegian Otetela Pangasinan Portuguese Portuguese (Portugal) Sango Silozi Swedish Tamil Tatar Thai Tigrinya Tongan Tshiluba Ukrainian Uzbek Vietnamese\nObulagirizi Abavvuunula Bayibuli Bwe Baagoberera\nBayibuli yasooka kuwandiikibwa mu lulimi Olwebbulaniya, Olulamayiki, n’Oluyonaani. Bayibuli evvuunuddwa mu bulambalamba oba mu bitundutundu mu nnimi nga 2,600. Abantu abasinga obungi leero tebategeera nnimi Bayibuli mwe yasooka okuwandiikibwa, bwe kityo kyetaagisa Bayibuli okuvvuunulwa mu nnimi ze bategeera. Bulagirizi ki abo abavvuunula Bayibuli bwe basaanidde okugoberera, era abo abavvuunula Enkyusa ey’Ensi Empya baabugoberera batya?\nAbantu abamu balowooza nti okuvvuunula Bayibuli kigambo ku kigambo kisobola okuyamba abantu okufuna amakulu gennyini agaali mu Byawandiikibwa mu nnimi ezaasooka. Kyokka oluusi tekiba bwe kityo. Lowooza ku nsonga zino:\nEnnimi zaawukana mu ngeri ebigambo gye bisengekebwamu. Ng’ayogera ku nnimi, profesa omu ow’olulimi Olwebbulaniya ayitibwa S. R. Driver yagamba nti: ‘Ennimi zaawukana mu ngeri nnyingi. Engeri ebigambo gye bisengekebwamu mu lulimi olumu si gye bisengekebwamu mu lulimi olulala.’\nLeero, tewali lulimi na lumu lusobola kusengeka bigambo nga bwe byasengekebwanga mu Lwebbulaniya, mu Lulamayiki, ne mu Luyonaani, ennimi Bayibuli mwe yasooka okuwandiikibwa. N’olwekyo, okuvvuunula kigambo ku kigambo oluusi kiyinza obutaggyayo bulungi makulu oba kiyinza okuwa amakulu amakyamu.\nAmakulu g’ekigambo gayinza okukyuka okusinziira ku sentensi mwe kiri.\nKyo kituufu nti oluusi omuvvuunuzi ayinza okusengeka ebigambo nga bwe byasengekebwa mu lulimi olwasooka, naye ekyo asaanidde okukikola n’obwegendereza.\nLowooza ku byokulabirako bino ebiraga engeri okuvvuunula kigambo ku kigambo gye kiyinza okubuza amakulu:\nMu Byawandiikibwa, ekigambo “okwebaka” oluusi kitegeeza okwebaka otulo oba okufa. (Matayo 28:13; Ebikolwa 7:60, obugambo obuli wansi) N’olwekyo, abavvuunuzi bwe basanga ekigambo “okwebaka” mu sentensi nga kitegeeza kufa, bakivvuunula mu ngeri eneesobozesa omuntu asoma Bayibuli okufuna amakulu ago gennyini.—1 Abakkolinso 7:39; 1 Abassessaloniika 4:13; 2 Peetero 3:4.\nSinga Abeefeso 4:14 lwali luvvuunuddwa butereevu, mwandibaddemu ebigambo ebigamba nti “ludo w’abantu.” Pawulo yakozesa ekisoko ekyo olw’okuba edda abantu abamu babbanga bannaabwe nga bayitira mu muzannyo gwa ludo. Naye mu nnimi nnyingi ekisoko ng’ekyo tekikola makulu. Eyo ye nsonga lwaki okuvvuunula ebigambo ebyo ‘ng’obukuusa bw’abantu’ kiggyayo bulungi amakulu.\nSinga Abaruumi 12:11 lwavvuunulwa butereevu, mwandibaddemu ebigambo ebigamba nti “omwoyo ka gubaleetere okwesera,” naye ebigambo ebyo byandibadde tebiggyayo bulungi makulu. N’olwekyo, okubivvuunula nti “omwoyo ka gubaleetere okuba abanyiikivu,” kiggyayo bulungi amakulu.\nButereevu: “abaavu mu mwoyo”\nAmakulu: “abamanyi obwetaavu bwabwe obw’eby’omwoyo”\nMu kuyigiriza kwe okw’oku Lusozi, Yesu yakozesa ebigambo ebitera okuvvuunulwa nti “Balina omukisa abaavu mu mwoyo.” (Matayo 5:3, Bayibuli ey’Oluganda eya 1968) Naye mu nnimi nnyingi ebigambo ebyo bwe bivvuunulwa bwe bityo, tebiggyayo bulungi makulu. Mu nnimi ezimu okukozesa ebigambo “abaavu mu mwoyo” kiyinza okutegeeza nti abantu ng’abo tebalina ndowooza nnuŋŋamu, tebalina maanyi, oba nti tebasobola kukola kintu na bumalirivu. Naye mu lunyiriri olwo Yesu yali alaga nti omuntu okusobola okufuna essanyu erya nnamaddala tekisinziira ku bintu by’alina naye kisinziira ku kuba nti akimanyi nti yeetaaga obulagirizi obuva eri Katonda. (Lukka 6:20) N’olwekyo, okuvvuunula ebigambo ebyo nga “abamanyi obwetaavu bwabwe obw’eby’omwoyo” oba “abo abamanyi nti beetaaga Katonda” kiggyayo bulungi amakulu.—Matayo 5:3; The New Testament in Modern English.\nEmirundi mingi, ekigambo ky’Olwebbulaniya ekyavvuunulwa “obuggya” kitegeeza okuwulira obusungu ng’omuntu gwe weesiga akuliddemu olukwe oba kitegeeza okukwatirwa omuntu ensaalwa olw’ebintu by’alina. (Engero 6:34; Isaaya 11:13) Kyokka ekigambo ekyo kye kimu, mu Lwebbulaniya kisobola okukozesebwa mu ngeri endala. Ng’ekyokulabirako, kiyinza okukozesebwa okulaga nti Yakuwa ayagala nnyo okukuuma abaweereza be era nti ayagala nnyo abaweereza be bamwemalireko. (Okuva 34:14; 2 Bassekabaka 19:31; Ezeekyeri 5:13; Zekkaliya 8:2) Ate era ekigambo ekyo kisobola okukozesebwa okulaga okwagala okw’amaanyi abaweereza ba Katonda abeesigwa kwe balina eri erinnya lye oba eri okusinza okw’amazima.—Zabbuli 69:9; 119:139; Okubala 25:11.\nEkigambo ky’Olwebbulaniya yadh kitera okuvvuunulwa nga “omukono,” naye okusinziira ku ekyo ekiba kyogerwako, ekigambo ekyo kisobola okutegeeza ‘omwoyo omugabi,’ “obuyinza,” n’ebirala\nEkigambo ky’Olwebbulaniya ekitera okuvvuunulwa “omukono” kirina amakulu agatali gamu. Okusinziira ku ekyo ekiba kyogerwako, ekigambo ekyo kisobola okutegeeza ‘omwoyo omugabi’ oba “obuyinza.” (2 Samwiri 8:3; 1 Bassekabaka 10:13; Engero 18:21) N’olwekyo, mu Nkyusa ey’Ensi Empya ekigambo ekyo kivvuunuddwa mu ngeri ez’enjawulo.\nOkusinziira ku nsonga ezo waggulu, abo abavvuunula Bayibuli basaanidde okutegeera amakulu g’ekyo ekiba kyogerwako, ne basobola okukivvuunula mu ngeri entuufu, so si kumala gavvuunula kigambo ku kigambo. Balina okufuba okulaba nti bakozesa ebigambo ebiggyayo obulungi amakulu agali mu nnimi Bayibuli mwe yasooka okuwandiikibwa. Okugatta ku ekyo, kyetaagisa okusengeka ebigambo okusinziira ku mateeka agafuga olulimu oluba luvvuunulwa, kiyambe abo abagisoma okutegeera obulungi bye basoma.\nAte era abavvuunula Bayibuli balina okwewala okugivvuunula nga balinga abaginnyonnyola obunnyonnyozi. Bwe bakola bwe batyo, kiyinza okuviirako amakulu okukyuka oba okubula. Mu ngeri ki? Abavvuunuzi bayinza okuteeka mu Bayibuli bo kye balowooza nti ge makulu agali mu Byawandiikibwa oba okuggyamu ebintu ebimu ebikulu bye baba balowooza nti si bikulu. Wadde ng’enkyusa ya Bayibuli evvuunuddwa mu ngeri eyo eyinza okuba ennyangu okusoma, abo abagisoma bayinza obutafuna makulu gennyini agali mu Byawandiikibwa.\nAbavvuunula Bayibuli balina okwewala okugivvuunula nga basinziira ku njigiriza z’amadiini gaabwe. Ng’ekyokulabirako, Matayo 7:13 wagamba nti: ‘Ekkubo erituuka mu kuzikirira ddene.’ Abavvuunuzi ba Bayibuli abamu, bwe baba bavvuunula olunyiriri olwo bakozesa ekigambo “omuliro,” mu kifo ky’okukozesa ekigambo ‘okuzikirira’ ekiggyayo obulungi amakulu g’ekigambo ky’Oluyonaani ekyakozesebwa.\nAbavvuunula Bayibuli balina okukijjukira nti Bayibuli bwe yali ewandiikibwa, baakozesa ebigambo abantu aba bulijjo, gamba ng’abalimi, abalunzi, n’abavubi bye baali bategeera obulungi. (Nekkemiya 8:8, 12; Ebikolwa 4:13) N’olwekyo, kikulu nnyo okuvvuunula Bayibuli mu ngeri abantu aba buli ngeri era abeesimbu gye bategeera obulungi. Kikulu okukozesa ebigambo ebitera okukozesebwa era ebyangu okutegeera okusinga okukozesa ebigambo ebijja okukaluubirira abantu aba bulijjo okutegeera.\nAbavvuunuzi ba Bayibuli bangi beetulinkiriza ne baggya erinnya lya Katonda mu nkyusa zaabwe eza Bayibuli, kyokka nga mu biwandiiko bya Bayibuli ebyasooka erinnya eryo mweriri. (Laba Ebyongerezeddwako A4.) Bangi ku bo mu kifo erinnya lya Katonda we lirina okuba bateekawo ebitiibwa, gamba nga “Mukama,” ate abalala baggya mu nkyusa zaabwe ebigambo ebiraga nti Katonda alina erinnya. Ng’ekyokulabirako, bwe kituuka ku bigambo Yesu bye yayogera ng’asaba, ebiri mu Yokaana 17:26, enkyusa za Bayibuli ezimu zisoma nti: “Nkumanyisizza gye bali,” ate mu Yokaana 17:6 zisoma nti, “Nkumanyisizza eri abantu be wampa.” Naye singa ebigambo ebyo bivvuunulwa mu ngeri entuufu, byandibadde bigamba nti: “Mbamanyisizza erinnya lyo,” era nti “Erinnya lyo ndimanyisizza eri abantu be wampa.”\nKyokka bwe twali tuvvuunula Enkyusa ey’Ensi Empya twewala okuvvuunula Ebyawandiikibwa nga tulinga ababinnyonnyola obunnyonnyozi. Twafuba okuvvuunula Ebyawandiikibwa butereevu kasita kyabanga nti okukola ekyo tekibuza makulu matuufu agali mu Kigambo kya Katonda. Mu nkyusa ya Bayibuli eno, twafuba okuvvuunula Ebyawandiikibwa kigambo ku kigambo naye ate nga twewala okukozesa ebigambo ebitategeerekeka oba ebibuza amakulu. N’olwekyo, Enkyusa ey’Ensi Empya nnyangu okusoma era eggirayo ddala bulungi amakulu agali mu Kigambo kya Katonda.—1 Abassessaloniika 2:13.\nEnkyusa ya Bayibuli eyeesigika erina okuba:\nNg’etukuza erinnya lya Katonda ng’erizza mu bifo we lirina okuba mu Byawandiikibwa.—Matayo 6:9.\nNg’eggyayo amakulu gennyini agali mu Byawandiikibwa.—2 Timoseewo 3:16.\nNg’evvuunuddwa kigambo ku kigambo bwe kiba ng’okukola ekyo kiggyayo bulungi amakulu agali mu nnimi Bayibuli mwe yasooka okuwandiikibwa.\nNg’eteekawo amakulu amatuufu ag’ekigambo oba ag’ebigambo bwe kiba nti okuvvuunula kigambo ku kigambo kijja kubuza amakulu.\nNg’ekozesa ebigambo abantu aboogera olulimi lw’erimu bye bategeera obulungi.—Nekkemiya 8:8, 12.\nEnkyusa za Bayibuli Ebyafaayo ne Bayibuli


Bukedde Online - Omuyimbi Judith Babirye bamututte mu kkooti\nOwa boda attiddwa mu bukambwe e Bukoto\nOmuyimbi Judith Babirye\nOMUYIMBI Judith Babirye bamututte mu kkooti nga bamuvunaana okutunda ettaka emirundi ebiri. Ettaka lino lisangibwa Bwebajja ku luguudo lw’e Ntebe.\nYasooka kuliguza Joseph Ojok ku bukadde bw’ensimbi 220, kyokka n’asooka asasulako obukadde 100. Ezaasigalayo baalagaana azisasule oluvannyuma lw’emyezi esatu. Kyokka Ojok agamba nti ebbanga lino lyali terinnaggwaako, Babirye ate n’afuna omuguzi omulala n’amuguza ettaka lino.\nOjok bwe yatabuka, Babirye n’amwetondera era n’amusuubiza nti waakumuddiza ssente ze kyokka Ojok agamba nti bukya Babirye yeeyama okuzza ssente zino, takikolanga nga kati kitutte emyaka ebiri ng’abanja.\nOjok yavudde mu mbeera n’atwala omusango mu kkooti ng’ayita mu bannamateekabe aba R. Kasirye & Partners Advocates. Mu mpaaba ye Ojok ayagala Babirye amuddize mu bwangu ensimbi ze obukadde 100, ateekemu amagoba ga bukadde 40, kuno ayongereko obukadde 20 olw’ebyo byonna byafi iriziddwa okumala ekiseera kino kyonna.\nOkusinziira ku ndagasano Bukedde gye yafunyeeko kkopi, enjuyi zombi zakkiriziganya nti ssente zino zaalina okumalibwayo olwo Babirye alyoke asse omukono ku biwandiiko okukyusa obwannannyini bw’ettaka. Wabula bakkiriziganya nti ettaka lino tekuteekeddwa kubaako muntu yenna alikaayanira nti era singa wavaayo omuntu n’akaayana nga Babirye amaze okusasulwa, ateekeddwa okuzza ssente zonna ezimusasuddwaako addizeemu n’amagoba.\nBabirye bwe yaddamu okutunda ettaka lino omulundi ogwokubiri, Ojok yamutuukirira n’amusaba amuddize ssente ze ze yali yaakamuwaako era Babirye ne yeeyama okuzizza kyokka teyakikola. Ojok yagenda mu bannamateeka be abaawandiikira Babirye ebbaluwa nga June 22, 2017 nga bamujjukiza ebbanja kyokka teyaddamu ekiwalirizza Ojok ensonga okuzitwala mu kkooti. Kyokka Babirye bwe yatuukiriddwa ku nsonga zino yazeegaanyi n’agamba nti ettaka eryogerwako talina kyalimanyiko.\nYagambye nti okuva lwe yafuuka omubaka wa palamenti bingi ebimwogeddwaako okumwonoona naye kati yabyesonyiwa boogere buli kye baagala. Ettaka lino erikaayanirwa lisangibwa ku bbulooka 383, poloti nnamba 9660, e Kitende Kawotto ng’okyamira Bwebajja. Omusango gwakwasiddwa omulamuzi Anna Mugenyi.\nmubaka, mwami, mukyala, mufumbo


Bukedde Online - Bannaddiini bakubaganye empawa ku ssente eziweebwayo mu kusabira omufu\nOwa UPDF n’owa poliisi bawambye omusuubuzi...\nOmuvubuka ow’emyaka 15 bamuttidde mu kazigo...\nOmwogezi w'abasiraamu ow'ekiwayi kya Kampala mukadde Hajji Nsereko Mutumba ku kkono ate ku ddyo ye Wilberforce Kityo Luwalira akulira obulabirizi bw'e Namirembe.\nABAKRITAAYO mu bulabirizi bw’e Namirembe boogera obwama n’abamu okutolotooma oluvannyuma lw’abakulira ekkanisa okuyisa ekiteeso batandike okulobola sente ezikung’aanyizibwa mu kusabira omukristaayo afudde.\nEkiteeso kyayisiddwa olukiiko lw’Obulabiririzi (Diocesan Council) olwatudde May 24, 2019 era Omuwandiisi w’Obulabirizi Rev. Can. Nelson Kaweesa n’awandiikira Abakritaayo bonna okuyita mu kkanisa ezibatwala ng’abategeeza ekyasaliddwawo nti sente ezikung’aanyizibwa mu kusabira Omukristaayo afudde kugenda kuvaako omutemwa ogudda mu kkanisa.\nWabula kkanisa n’omuzikiti bakigaanye ne bategeeza nti amabugo galina kuweebwa ab’oluganda lw’oyo eyafudde. Klezia ebirabo by’ekung’aanya bisigalawo kukola mirimu gya Klezia\nEnkola ebaddewo mu kkanisa nga ssi ya buwaze, kkanisa nga bw’esabira Omukristaayo afudde, sente ezikung’aanyizibwa mu kusaba bazikwazikwata zonna ne baziwa abooluganda lw’omugenzi okumuyambako mu nteekateeka ez’enjawulo asobole okuwerekera omuntuwe.\nWabula enkola empya Can. Kaweesa gye yayanjulidde Abakritaayo eragira nti ebitundu 25 ku 100 ku sente ezikung’aanyiziddwa zisigale mu kkanisa eyo ziyambeko ku nsonga okusasulira ebintu ebimu eby’eyambisibwa mu kusaba at’ebitundu 75 ku 100 ziweebwe ab’oluganda lw’omugenzi.\nEbbaluwa ya Can. Kaweesa eraga nti ekyo tekijja kukolerwa ku mufu gwe basabidde mu kkanisa wokka wabula ne mu bifo ebirala ne bwe wabeera waka webategekedde okusabira Omukristaayo afudde kasita kubeera nga kukulembeddwa muweereza wa kkanisa.\nAbaludde nga batuula mu lukiiko lw’obulabirizi bagamba nti ekiteeso ekyo kirudde nga kireetebwa okuva ku mulembe gw’Omulabirizi Samuel Ssekkadde kyokka nga bakisimbira ekkuuli. Omulundi guno nga kiyisibwa baataddeko enkola nti sente zijja kukung’aanyizibwanga ng’okusaba kutandika kisobole okuwa abazibala obudde okuziteekateeka baloboleko omutemwa ogudda mu famire.\nBAKIKOLA BATYA MU BULABIRIZI OBULALA:\nMITYANA: Omulabirizi w’e Mityana Rt. Rev. Stephen Kazimba Mugalu yategezezza Bukedde nti babadde n’enkola eno ebbanga lyonna ga basondera abafiiriddwa ssente naye ekkanisa ebadde terina mutemwa guggyibwako.\nWabula nga bwekiri nti Obulabirizi bw’e Namirembe omwava obw’e Mityana buleese enkola eno, nabo bagenda kukitunulamu balabe nga nayo kitandika okukola. Yagambye nti nabo bayinza obutawukana na bitundu 25% Namirembe bye yataddewo kuba zino ssente zigenda kuba zikola ku byetaago by’ekkanisa mu kusabira abagenzi ssaako okulongoosa ekifo singa okusaba kuba kuwedde.\nLUWEERO: Omulabirizi Rt. Rev. Eridard Kironde Nsubuga yagambye nti ye mu bulabirizi bw’e Luweero tebalinaayo kusolooza mabugo wabula bwe baba basabira abafudde bawaayo kwebaza olwo ssente ne zikola ku mirimu gy’ekkanisa egy’enjawulo.\nAmabugo gasondebwa baluganda mu nnyimbe zaabwe naye mu kkanisa tekibangawo era tasuubira kukikola.\n“Ffe mu kusaba tutekawo okwebaza kubanga emirimu mingi egikolebwa Obulabirizi nga mu kino bannakibuga ababa bazze ewaffe mu byalo okuziika baddayo ate ffe ne tusigala nga tulina ebitubanja y’ensonga lwaki tuteekawo kwebaza nga kigendererwamu kuyamba mirimu gya kkanisa.\nHajji Nsereko Mutumba: Omwogezi wa Uganda Muslim Supreme Council yategeezezza nti mu Busiraamu tewali munwe gwa nnusu omuntu gw’alina okusasula okusaalira omufuwe mu muzikiti.\nAmabugo gonna agakung’aanyiziddwa gaweebwa famire efiiriddwa omuntu so ssi muzikiti gubeere ogwa Supreme Council oba omuzikiti ogusookerwako wansi. Eby’okukung’aanya amabugo bikolebwa mu nzikiriza endala so ssi mu muzikiti.\nENKOLA YA KLEZIA: Fr. Joseph Mukasa Nkeera omwogezi w’essaza ekkulu erya Kampala: Ndowooza ekigambo Mabugo kigenda n’enkola eriwo, mu mpisa y’Abaganda omuntu afiiriddwa gwe bawa amabugo gamuyambeko mu nteekateeka z’okuziika n’okukola emirimu emirala mu kufiirwa.\nKlezia ng’etegese mmisa erimu okusabira omugenzi wabeerawo omutemwa oguweebwayo, sente ezo zibeera zaakuyambako okulabirira ekifo ng’okukirongoosa n’ebirala. Ssinga wabeerawo mmisa yonna, ebeeramu okuwaayo ebirabo era ebirabo ebyo bibeera bya Klezia so ssi Faaza abeera akulembedde emmisa\nKlezia tebeeramu kukung’aanya Mabugo, galina kuweebwa oyo afiiriddwa. Mmisa ne bw’ebeera yaakusabira mugenzi nga Faaza azze mu maka ebirabo ebikung’aanyizibwa mu mmisa eyo bibeera bya klezia so ssi mabugo.\nAbantu abamu bakola ensobi n’obawulira nga bagamba nti Faaza eyasomye mmisa baamuwadde ebirabo, ekyo kibeera kikyamu kubanga ebirabo ebiweebwayo bidda eri Katonda so ssi bya Faaza.\nBujingo azzeemu okulumba banne ne Klezia\nSsaabasumba ayogedde ku by'abadde mu kafubo ke ne Pulezidenti\nMinisita Kasolo awadde ssentebe w' eLwengo ekiragiro


Bukedde Online - Ekiseera kya kukyusa mu nneeyisa yaffe - Dr. Lwanga\nEkiseera kya kukyusa mu nneeyisa yaffe - Dr. Lwanga\nFaaza Kaseeta asabye Abakristu okwekubamu ttooki mu bye bakola\nEbikoleddwa okutangira ennyanja, emigga n'...\nAdded 7th March 2019\nSsabasumba Lwanga n’asiiga vvu mu Lutikko e Lubaga.\nSSAABASUMBA w'Essaza ekkulu ery'e Kampala, Dr. Cyprian Kizito Lwanga yennyamidde olw'ettemu eryeyongedde mu ggwanga naddala erikolebwa ku baana abato. Bino yabyogeredde mu Mmisa y'okusiiga evvu mu Lutikko e Lubaga mw'asabidde Bannayuganda okukozesa obudde buno obw'ekisiibo okwezza obuggya n'okudda eri Omukama.\nDr. Lwanga yasabye Bannayuganda okusabira emirembe mu ggwanga n'amawanga agatuliraanye okutabagana ne bannaffe nga twefumiitiriza ku mmoto y'eggwanga lyaffe ‘Ku lwa Katonda n'Ensi yaffe.'\nYennyamidde olw'obutabanguko mu maka obweyongera buli lukya n'asaba Abakristu okumanya nti ekisiibo tekitegeeza kusiiba mmere wabula okukyusa mu nneeyisa yaffe naddala nga twewala ebikolwa ebitali bya Bwakatonda.\nYabakubirizza okukwata ebiragiro bya Katonda, okwagalana ne bantu bannaffe, okwegayirira, okukola ebikolwa eby'ekisa, okusoma Bayibuli buli lunaku n'okuyamba abali mu bwetaavu.\nSsaabasumba yasomedde Abakristu obubaka bw'Omutukuvu Paapa Francis eyayagalizza Bannayuganda ekisiibo ekirungi n'okusabira emirembe mu maka n'eggwanga lyonna. Bwanamukulu w'e Lubaga, Fr. Joseph Mary Bbuye yasabye Abakristu okukozesa ekisiibo okubonerera n'okuwagira emirimu gy'Omukama\nLutaaya ayogedde lwaki yagobye aba Golden Band mu kuziika kitaawe; Nabo bamwanukudde\nTeddy talina mmizi - Paasita Bugingo\nBugingo alumirizza Bakayanja okuwaga Teddy: Kayanja amwanukudde: 'Bugingo otuswazizza'


Bukedde Online - Ebya S4 bifuluma Lwakuna\nBalaam ow'ebivvulu awandiisizza ekibiina k...\nEBYAVA mu bigezo bya S4 bijja kufuluma ku Lwakuna lwa wiiki eno. Bijja kufulumizibwa Minisita w'Ebyenjigiriza Muky. Janet Museveni ku ssaawa 8:30 ez'olweggulo. Bukedde ategeezeddwa nti omukolo gutegekeddwa ku kizimbe kya UBOS- Uganda Bureau of Statistics mu Kampala.\nWabula amasomero ga Siniya gasattira olw'ebyabavudde mu bya PLE, ab'amasomero ag'enjawulo bye geemulugunyaako nga balumiriza ekitongole ky'ebigezo mu ggwanga ekya UNEB ku obubonero bwe gaafunye nti ssi bwe butuufu. Abakulira amasomero n'abayizi tebamanyi kiddako n'abazadde abamu baagala UNEB eddemu okugolola empapula z'ebigezo by'abaana baabwe.\nAkulira UNEB Daniel Odongo agambye nti buli ssomero lye bakwasa ebigezo byalyo, baliweerako olupapula lwe balina okujjuza okulaga obutali bumativu ssinga babeera nga tebamatidde n'ebigezo nga UNEB bw'ebifulumizza.\nOlwaleero UNEB esuubirwa okusisinkana minisita w'ebyenjigiriza n'emizannyo Janet Museveni okumuyitiramu engeri abayizi gye baakozeemu ebigezo nga tannaba kubifulumya.\nOmwogezi wa minisitule Patrick Muinda yategeezezza Bukedde ku ssimu nti olwaleero UNEB esisinkana minisita okumutegeeza ebifudde mu bigezo alyoke abawe olunaku lw'okubifulumya.\nOdongo yategeezezza mu Sunday Vision nti tebannaba kufuna ssomero lyonna lyabatuukiridde nga lyemulugunya nti ebigezo byalyo baabigolodde bubi. Omubaka Joseph Gonzaga Ssewungu (Kalungu West) era atuula ku kakiiko k'ebyenjigiriza mu palamenti, amwanukudde n'agamba nti ebyo Obongo by'ayita eby'obwewussa bijja kumukyukira kubanga bamaze okulaba abazadde nga 10 abazzeeyo ne beemulugunya era bagenze okutunula mu bubonero bw'abaana baabwe nga UNEB yabadde ebasedde.\nOdongo yategeezezza nti mu kiseera ekiyise, bafunye okwemulugunya okuva mu bazadde b'abayizi abatudde P7 ng'abamu bagamba nti osanga singa baddamu okwetegereza olupapula lw'omuyizi ayinza okwongerako akabonero kaabadde asubiddwa.\nAbamu baagala UNEB ebalage ku mpapula z'abayizi ze baagolodde kyokka Odongo agamba nti UNEB kitongole ekirina abakugu abeesigika nga singa kyali nti buli muntu asobola okutunula ku mpapula z'ebigezo bye bagolodde, bandibadde bateeka obutebe ku mabbali g'ekkubo ne batuula awo ne bagolola ebigezo nga buli muntu ayitawo asobola okubitunulamu.\nEbimu ku bazadde n'abasomesa bye boogerako nti waliwo amasomero agamu UNEB g'egolola ebigezo byago ng'ekendeeza ku bubonero mu bugenderevu.\n"EMPAPULA TEKUBEERA MANNYA GA BAYIZI WADDE ERINNYA LY'ESSOMERO\nAbayizi nga bakola ebigezo mu November omwaka oguwedde, Odongo yannyonnyodde Bukedde emitendera mwe bayisa ebigezo okutuuka lwe babifulumya.\nYagambye nti baggyawo enkola y'okuwandiika erinnya ly'omuyizi n'essomero ku lupapula lw'ekigezo. Yagambye nti ekisooka abayizi bwe bamala okukola ebigezo, babitwala mu kifo gye bagenda okubigololera.\nAbasomesa abakola omulimu guno batuula wamu ne bagolola ebigezo bya ssomero ku ssomero, olupapula terubeerako linnya lya muyizi wadde erinnya ly'essomero ne yeewuunya engeri omusomesa gy'ayinza okubicanga nga tamanyi muyizi nnannyini lupapula wadde essomero mw'ava! Bwe bamaliriza okugolola, waliwo abayita mu mpapula ezo ne bazeetegereza n'okulondoola oba ddala obubonero bwe bataddeko bw'ebwo obutuufu. Abagamba nti tusobola okubikyusa ekyo tekisoboka.\nABAMU TEBAFUNYE BIFO MU S1 Nga bakyali mu kuttunka n'obubonero ng'amasomero agamu geemulugunya nti baagasedde, abayizi kumpi 50,000 tebaafunye bifo mu masomero ga siniya gye baasaba bwe batyo ne basubwa okufuna ebifo mu masomero agaali ag'ebirooto byabwe.\nMinisitule y'ebyenjigiriza yawadde abayizi 54,9970 ebifo mu masomero ag'enjawulo okuli ag'obwannannyini n'aga gavumenti era ssentebe w'olukiiko olusunsula n'okugaba abayizi mu masomero Benson Kule yagambye nti eby'okugamba nti abayizi baafisse talina kyabimanyiiko. "Saanukula ku kintu kye ssaatandise era sisuubira nti ekyo kituufu nti abayizi baafisse," Kule bwe yaggumizza.\nWano Ssewungu yategeezezza nti singa abayizi babeera nga bafisse, minisitule erina okubasalira amagezi era bali mu mikono gyayo. Kyokka basaanye okukimanya nti amasomero agamu tegajja kuwa baana abo abalowoozebwa nti baakoze bulungi kubanga agamu gakkiriza nti waliwo ebitaagenze bulungi.\nAgamba nti ogenda kusanga omuyizi ava mu ssomero eritatera kukola bulungi nga ku luno yayise, oyo amasomero ag'amaanyi agamanyiddwa gayinza obutamuwa kifo kyokka ne gawa gw'olowooza nti yafunye bubonero bwa wansiko kubanga ye bakakasa nti essomero ly'abaddemu litegeerekeka\nAb'e Nakaseke baweereddwa obujjanjabi ku bwereere\nAwambye gw'ateebereza okumwagalira bba n'amusala\nEbya Betty Nambooze bizzeemu kamunguluze\nOkuloota ebiyenje kitegeeza ki?


Bukedde Online - Ndi mwetegefu okuwa obujulizi ku Kayihura - Maj. Galabuzi\nNdi mwetegefu okuwa obujulizi ku Kayihura - Maj. Galabuzi\nEkkoligo lya Amerika ku Kayihura Ababaka...\nMmaliridde okulumiriza Kayihura ku by'e Nalufeenya...\nAMERIKA olwatadde nnatti ku Gen. Kale Kayihura, ne wavaayo abantu abamulumiriza okubatulugunya nga basaba atwalibwe mu kkooti bamuweeko obujulizi.\nMaj. Godfrey Musisi Galabuzi\nOmu ku bantu bano ye Maj. Godfrey Musisi Galabuzi, omutuuze w’e Namugongo Buluulo eyagambye nti y’omu ku baatulugunyizibwa Kayihura ne basajja be era mwetegefu okumuwaako obujulizi singa aweebwa omukisa.\n“Ekyo kikyali kituuza kuba ne kkooti y’ensi yonna egenda kumuyita lwakuba erudde bulwi ate nayo nja kugendayo tugasimbagane n’omusajja oyo olw’engeri gye yampisaamu ng’ekisolo,” Galabuzi bwe yategeezezza Bukedde.\nGalabuzi agamba nti mu mwaka 2016, yatulugunyizibwa ebitagambika nga Kayihura alagira basajja be ne bamukwata ne bamuggulako emisango gy’atamanyi okukkakkana ng’ali mu kkomera Nalufenya kyokka yateebwanga nga tatwaliddwa mu kkooti. Yalaze nti yasibwa enfuda ssatu mu kkomera e Nalufenya ng’omusango ogumuvunaanibwa gwa kutta Andrew Felix Kaweesi kyokka nga byonna byali bya bulimba.\n“Okumanya natulugunyizibwa, we njogerera obusajja bwange bwafa,” Galabuzi bwe yategeezezza.\nYagambye nti omulundi ogwasembayo okuteebwa okuva e Nalufenya, yatuukira mu kkooti n’aggula omusango ku Kayihura ogw’okumutulugunya era gukyagenda mu maaso.\nYasiimye ekikolwa kya Amerika okussa ekkoligo ku Kayihura n’aba famire ye n’agamba nti yali yatuukirira dda ab’ekitebe kya Amerika mu Uganda ne yeekubira enduulu wamu ne mu kkooti y’ensi yonna ng’awaabira Kayihura n’abaserikale be okumutulugunya.\nYagambye nti ekimu ku by’atayinza kwerabira, olumu mukyala we yagenda e Nalufenya okumukyalira nti kyokka abaserikale naye baamutulugunya ne bamwambulamu engoye ne bamulagira okutambula obukunya mu kkomera.\nGalabuzi agamba nti ekisinga okumuluma, kwe kumusibiranga obwereere n’atulugunyizibwa ku misango gy’atazzanga era bwe yatwala omusango mu kkooti, Kayihura yamusaba bategeeraganire wabweru wa kkooti kyokka ye n’agaana nga bamuwa obusente butono.\nYagambye nti alina enkovu ezitalimuva ku mubiri era olumu abasawo b’e Mulago baali bawadde amagezi atemweko omukono kubanga gwali gutandise okuvunda kyokka Mukama n’amuyamba ne guwona.\nYagambye nti yasisinkana Pulezidenti Museveni enfunda musanvu n’amunnyonnyola bulungi engeri gye yatuluguny\nBajjukidde Ssaabalabirizi Nkoyoyo\nEngeri okuttibwa kwa Felix Kaweesi gye kwongedde okwanika ebiri mu poliisi


Kyaddaki Minisita Dr. Aceng ayogedde amazima, ekirwadde kya Ebola kituuse mu Uganda, wuuno omwana akireese - Galaxy FM 100.2\nKyaddaki Minisita Dr. Aceng ayogedde amazima, ekirwadde kya Ebola kituuse mu Uganda, wuuno omwana akireese\nMinisitule y’ ebyobulamu ekakasizza nga ekirwadde kya Ebola bwe kizzeemu okulumba Uganda.\nokusinziira ku Minisita w’ebyobulamu, Dr. Jane Ruth Aceng, ebiriwo omuntu omu yazuuliddwamu n’ekirwadde kino kisangiddwa mu mwana wa myaka ettaano ng’ono yabadde ne nnyina nga bayingiridde ku nsalo ye Bwera okuva mu ggwanga erya Democratic Republic of the Congo (DRC).\nMinisita Dr. Aceng agamba nti omukyala munnansi wa Congo, yafuna omusajja munnayuganda era yali agenze mu Congo okujanjaba kitaawe eyafudde ekirwadde kya Ebola.\nOmukyala okudda, kigambibwa omwana yakwata ku mulwadde, ekyaviriddeko naye okulwala.\nMinisita agamba nti abakugu okuva mu ministule bakola kyonna okulaba nga ekirwadde kino tekisasaana ggwanga.\nEngeri gye bukwata!\nAbulina abusaasaanya nga buyita mu mazzi g’omubiri omuli omusaayi, entuuyo, amazzi ag’ekyama, amabeere, empitambi, omusulo, amalusu n’eminyira.\nObubonero butera okweyoleka wakati w’ennaku ttaano ne 10 ng’omuntu akwatiddwa. Okuwulira olusujjasujja,omutwe okukulumirira ,okulumwa oba okumenyekamenyeka mu nnyingo n’ebinywa,okulumwa emimiro n’okukala n’omubiri okunafuwa.\nOkusesema, okuddukana omusaayi,Okumyuka amaaso, Okulumwa mu kifuba n’okukolola.okukogga n’okuva omusaayi mu nnyindo, mu kamwa, amaaso n’amatu.\nWeewale okukwata abantu mu ngalo.,Okunywegera abantu oba okubagwa mu kifuba., Weewale okwegatta n’omuntu gwe weekengera,Okukwata ku muntu afudde, Ebola oba okumuziika ng’afudde.,Yambala engoye ezibikka omubiri gwonna naddala ng’ogenda mu bifo eby’olukale ng’akatale, takisi, bbaasi n’ebirala.okunaaba obulungi ne ssabuuni ng’ozze awaka ate nga tonnakwata ku kintu kyonna., Dduka mangu mu ddwaaliro oba okuddusa oyo yenna abulina amangu ddala., Kuuma obuyonjo buli w’obeera.\nBAMBI! Omwana myaka 13 asobezeddwako lwa micungwa, omusajja amuyuzizza\nAUDIO! Poliisi ekutte abazadde ku by’okuyambako Omuzungu okusobya ku muwala waabwe, waaya enjeru ebakyamudde\nGIWUNYE! Pasita akwattiddwa Poliisi n’endiga 10 lwa mputtu, baguddwako omusango omukambwe\nTUBIKOOYE! Munnamaggye Maj. Muhasibwe akubiddwa abatuuze lwa Kafty, Omuntu omu attiddwa mu bukambwe\nLABA WORK! Omuyimbi Omuto Price Kiid avudde mu mbeera, ekyana kimutaddeko ddiifu neyimuka ng’akwata vidiyo


Bukedde Online - Avuganya ku bwakansala bamukubye ne bamwasa omumwa\nJOE Lumu avuganya ku bwakansala bw'omuluka gwa Makerere 1 e Kawempe bamukubye ne bamwasa emimwa n'okumunyagako ssente n'essimu ye. Ono agamba nti kirabika banne baavuganya nabo be baamupangidde akabinja k'abavubuka abaamukubye nga bamulanga okugabira abantu ssente.\nLumu gwe baakubye ne basuula mu mwala.\nLumu okumukuba yabadde alina empapula zaatwalira bagenti be mu Mini Triangle zooni abavubuka gye baamukubidde ne bamusuula mu mwala ne bamubbako essimu y'ekika kya nifinx n'emitwalo 30.\nOno yafunye ebisago mu maaso, ku ngalo wamu n'okukosebwa omubiri gwonna. Waliwo abaamuyambye ne bamutwala ku poliisi y'oku Kaleerwe naggulawo omusango oguli ku fayiro nnamba: SD REF:13/25/01/2021.\nMoses Kigozi ssentebe wa Mini Triangle zooni yategeezezza nti waliwo ekibinja ky'abavubuka ekiyitibwa EGGAALI obwedda ekigenda kitambula nga kikuba abantu n'okubabba nga Lumu be yaguddemu kyokka by'agamba nti baavuganya nabo be baamulukidde olukwe okumukuba birabika si bituufu.


Induced Abortion and Postabortion Care Among Adolescents in Uganda—Luganda | Guttmacher Institute\nThis fact sheet is also available in English\nOKUGYAMU EMBUTO OKUKIRIZIBWA N’ENDABIRIRA EWEEBWA ABAVUBUKA ABAGGYEEMU EMBUTO MU UGANDA\nAmateeka ga Uganda gakkiriza okujjamu olubuto singa kiba kitaasa obulamu bw’omukyala. Mu ngeri y’emu galambika okujjamu olubuto singa wabeerewo embeera etajjakusobozesa mwana ali munda kukula bulungi, oba singa omukyala aba y’akwatibwa oba yaganzibwa ow’oluganda lwe n’afuna olubuto, oba singa omukyala aba alina akawuka ka mukenenya.\nWabula abakyala abandyagadde okujjamu embuto n’abasawo abalina okubayamba bazibuwalirwa okumanya ddi eteeka lwelibakiriza okujjamu olubuto kubanga ssi ddambulukufu bulungi era abakwasisa amateeka buli omu alitaputa bubwe. Nolwensonga eyo abasawo beewala okujjamu embuto olwokutya omukono gw’amateeka okubakwata.1\nMu nsi yonna amateeka amakakali [ogafaananako aga Uganda] tegasobodde kukugira kujamu mbuto wabula galeetera abajjamu embuto [Abakyala n’abasawo] okutya okusibwa, okusosolebwa ekiviiramu abakyala okukukuta, n’okujjamu embuto mu ngeri enkyamu ezireeta obulabe ku bulamu bwabwe.\nMu Uganda mu mwaka gwa 2013 abakyala bawereera ddala 93,000 abaweebwa ebitanda mu malwaliro olw’okujjamu embuto mu ngeri enkyamu era ezireeta obulabe ku bulamu bwabwe era ebitundu kkumi ku kikimi ebya ba maama abafa biva kukujamu mbuto mungeri ekyaamu.\nEbikwata ku kujjamu embuto mu Bavubuka\nMu mwaka 2013 mu Uganda abavubuka wakati w’emyaka 15–19 abajjamu embuto bawerera ddala 57,000.\nWadde nga abavubuka bakola ebitundu 25 ku kikumi ku muwendo gw’abo abawezezza emyaka egizaala, ku mbuto ezajibwamu baalinako ebitundu 18 ku kikumi.\nOkunoonyereza kulaze nti ku mbuto zonna ezajjibwamu abakyala abali mu myaka egizaala mu gwanga lyonna abavubuka abali mu myaka egiri wakati wa 15–19 baalinako ebintundu bitono ddal Ku bakazi 1,000 abawala abajjamu embuto baali 28 bokkabwogeraageranya 39 ku 1,000 mu bakazi abali wakati w’emyaka 15–49. Mu bakyalaebeegatta mu nsonga zomukwano kyazuulibwa nti abavubuka beebasinga okujjamu embuto nga baali 76 ku 56 buli bakazi 1,000.\nMu mwaka gwa 2013 embuto ezajjibwamu, zaali obutundu 15 ku buli kikumi mu bakyalaab’emyaka egyayogedwako waggulu. Ebbula ly’okumanya ebikwata ku kujjamu embuto wamu n’obuweereza obukwata kunkola z’entegeka y’ezadde z’ezimu ku nsonga ezireetera abavubuka abali mu myaka egizaala okujjamu embuto era emizizikogy’egimu era gibateeka mu kabenje k’okokufuna embuto z’ebateetegekedde.\nOKUJJAMU EMBUTO N’ENZIJANJABA YABAGYEMU EMBUTO MU BAVUBUKA\nMu mwaka 2013 abavubuka abeeyunira obujjanjabi oluvannyuma lw’ojjamu embuto, omuli okujjanjabwa oluvannyuma lw’okufuna ebizibu ebyekuusa ku kuvaamu embuto mungeri enkyamu, oba embuto okuvaamu zokka, embeera ezo zaali nnyingi nnyo okusinga ku ndabirira y’abantu abamaze okuvaamu embuto, nga basussizza emyaka 20, embuto ezo nga zisussizza mu myezi esatu egisooka, okulwawo okulaga obwetaavu bw’okulabirirwa oluvannyuma lw’okuvaamu embuto, oba okufuna obulumi obususse.\nAbavubuka abaanoonya obujjanjabioluvannyuma lw’okujjamu embutobaali bangiokusinga abakazi abakulu abaanoonya obujanjabi oluvannyuma lw’okujjamu embutonga si bafumbo (81% bw’ogeraageranya ne 46%) nga baasomako okutuuka mu siniya (43% bw’ogeraageranya ne 31%)\nAbakazi abafumbo n’abatali bafumbo; nga mw’otwalidde n’abavubuka abawala abatali bafumbo, abaanoonya obujjanjabi oluvannyuma lw’okujjamu embuto baali bangi okusinga abakyala abafumbo, abaafuna obuzibu obunene obuva mu kujjamu embuto.\nENTEGEKA Y’EZADDE N’OBWETAAVU BYAYO\nOkusinziira ku biwandiiko ebyafulumizibwa mu mwaka 2016, obwetaavu bw’entegeka y’ezadde bwali waggulu mu bawala abavubuka abatannaba kufumbirwa (45%) okusinga mu bavubukaabawala abafumbo (30%).\nMu mwaka 2013 ebitundu ataano ku kikumi eby’embuto mu bawala wakati w’emyaka 15–19 zaali tebazeetegekedde ate nga kwezo ebintu kuminabitaano ku kikumi zagibwamu.\nAMAGEZI GE TUWA\nEbiwandiiko biraga nti mu bakazi abanoonya obujjanjabi oluvannyuma lw’okujjamu embuto, omuli abatali bafumbo, nga mw’otwalidde n’abavubuka baba mu katyabaga k’okufuna obuzibuobuva mu kujjamu embuto mu ngeri enkyamu. Enkola ennuŋŋamu era ey’omuzinzi ekwata ku by’entondwa (Sexual Reproductive Health Rights) yeetaagibwa nnyo okusobozesa okwaŋŋanga obwetaavu ku by’entodwa eri abawala abatali bafumbo era abatuuse mu biseera by’okwegatta mu mukwano,\nOkufuna entegekay’ezzadde n’okufuna okubangulibwa ku by’entodwa ebituukira kumyaka ej’enjawulo (Sexuality Education), kijakuyamba abavubuka okwetangira okufuna embuto ze bateeyagalidde.\nBINO WE BISIMBUDDWA\nBwe kiba tekiragiddwa mu ngeri eyawukana ku eno, byonna ebiri mu kiwandiiko kino bisangibwa mu mu Sully EA et al., Estimating abortion incidence among adolescents and differences in post abortion care by age: a cross-sectional study of post abortion care patients in Uganda, Contraception, 2018 (Kijja).\nOkunoonyereza okuli ku lupapula luno kwakolebwa n’obuyambi okuva mu Swedish International Development Cooperation Agency ne the Dutch Ministry of Foreign Affairs ne UK Aid okuva mu UK. Gavumenti. Ebyazuulwa mu kunoonyereza n’okuwumbawumba mu kunoonyereza kuno tekitegeeza nti ye ndowooza n’enkola y’abavujjirizi.


Eseza 7 LCB - Kamani Asalirwa ogw’Okufa - Awo - Bible Gateway\nKamani Asalirwa ogw’Okufa\n7 (A)Awo Kabaka ne Kamani ne bagenda ku mbaga ya Nnabagereka Eseza gye yateekateeka. 2 (B)Ku lunaku olwokubiri bwe baali banywa wayini Kabaka n’addamu n’abuuza Eseza nti, “Nnabagereka Eseza osaba ki? Onookiweebwa. Kiki kye weegayirira? Ne bwe kinaaba ekitundu ky’obwakabaka, kinaakuweebwa.”\n3 (C)Awo Eseza n’addamu nti, “Obanga ŋŋanze mu maaso go, ayi Kabaka, era Oweekitiibwa bw’onoosiima, kino kye nsaba, mpeebwe obulamu bwange. Ate era n’abantu bange bawonye obulamu bwabwe. Kino kye nneegayirira. 4 (D)Nze n’abantu bange tutuundiddwa eri okuzikirizibwa, okuttibwa n’okubula. Wakiri singa tutuundiddwa okuba abaddu n’abakazi abaweereza, nandisirise ne sikuteganya newaakubadde nga omulabe teyandiyinzizza kuliwa kabaka bwe yandifiiriddwa.”\n5 Awo Kabaka Akaswero n’abuuza Nnabagereka Eseza nti, “Ani era ali ludda wa oyo ayaŋŋanga okugezaako mu mutima gwe okukola bw’atyo?” 6 Awo Eseza n’addamu nti, “Omulabe waffe, atukyawa, ye Kamani ono omubi.” Kamani n’atya nnyo mu maaso ga Kabaka ne Nnabagereka.\n7 (E)Awo Kabaka n’agolokoka ng’aliko ekiruyi, n’aleka wayini we, n’alaga ebweru mu nnimiro ey’omu lubiri. Kamani bwe yalaba nga Kabaka amaliridde okumubonereza, n’asigala emabega okusaba obulamu bwe eri Nnabagereka Eseza.\n8 (F)Kabaka n’akomawo okuva mu nnimiro ey’omu lubiri n’ayingira mu kifo eky’embaga, n’asanga Kamani ng’agudde ku ntebe ey’olugalamiriro Eseza kwe yali.\nKabaka ne yeekanga nnyo era n’akangula eddoboozi ng’agamba nti, “N’okukwata ayagala kukwatira Nnabagereka mu maaso gange wano mu nnyumba?”\nKabaka bwe yali nga yakamala okwogera ekigambo ekyo, ne babikka ku maaso[a] ga Kamani. 9 (G)Awo Kalubona, omu ku balaawe abaali baweereza Kabaka n’ayogera nti, “Waliwo akalabba kumpi ne nnyumba ya Kamani obuwanvu bwako mita amakumi abiri mu ssatu ke yazimba okuttirako Moluddekaayi eyayogera n’awonya obulamu bwa Kabaka.” Kabaka n’agamba nti, “Mumuwanike okwo.”\n10 (H)Awo ne bawanika Kamani ku kalabba ke yali azimbidde Moluddekaayi, olwo obusungu bwa kabaka ne bukkakkana.\n7:8 Okubikka ku maaso g’omuntu kyategeezanga nti omuntu oyo asaliddwa omusango gwa kufa.\n7:1 : Lub 40:20-22; Mat 22:1-14\n7:2 : a Es 1:10 b Es 5:3 c Es 9:12\n7:3 : Es 2:15\n7:4 : Es 3:9\n7:7 : a Lub 34:7; Es 1:12 b 2Bk 21:18 c Es 6:13\n7:8 : a Es 1:6 b Lub 39:14 c Lub 34:7 d Es 6:12\n7:9 : a Es 1:10 b Es 5:14 c Zab 7:14-16; 9:16\n7:10 : a Nge 10:28 b Es 9:25 c Dan 6:24


Bukedde Online - By'obadde tomanyi ku Moses Magogo FIFA gwe yawalirizza okudda ebbali abuulirizibweko\nBy'obadde tomanyi ku Moses Magogo FIFA gwe yawalirizza okudda ebbali abuulirizibweko\nBaabano abakulembeze b'omupira FIFA b'ezzi...\nPULEZIDENTI wa FUFA Ying. Moses Magogo awalirizidda okuva ku bukulu buno olw'emisango gya tikiti za World Cup egyamuwawaabirwa mu FIFA.\nMu Adjumani, Magogo yagambye abakiise be nti;\n‘Waliwo omusango ogwampawaabirwa mu FIFA ku ngeri gye nakwatamu tikiti za World Cup ya 2014 ezaaweebwa Uganda ate nga y'engeri y'emu eyakwatibwamu mu ya 2006 ne 2010.\nOkunoonyereeza ku nsonga eno kumaze ebbanga era nga fayiro y'omusango esobola okubeerawo okumala ebbanga nga teggalwa ekitaataaganya enkola y'emirimu.\nAmawulire amalungi olwaleero gali nti mu mateeka ga FIFA mulimu akawaayiro akanzikiriza okuddako ebbali okumala emyezi ebiri ekole okunoonyereza kwayo era oluvannyuma nzire nkole emirimu gyange.\nMu kaseera kano, Justus Mugisha y'agenda okukola nga pulezidenti wa FUFA era sibuusabuusa busobozi bwe n'abalala be tukola nabo okutwala emirimu gy'ekibiina mu maaso.'\nWabula abakiise baalabise nga batidde wakati mu kunyolwa.\nMu bukulembeze bw'omupiira Magogo yakolako ng'omuwandiisi w'empaka z'akakiiko ka FUFA (2005-2011) ssentebe wa Fufa licensing Board, mmemba ku AFCON 2012, mmemba ku kakiiko ka EXCOM ng'akikirira Kampala, mmemba w'abakiika ku bboodi ya badayirekita ba Nakivubo War Memorial Stadium n'ebirala.\nMu August 2013 Magogo yasikira Lawerence Mulindwa.\nYasomera Jinja College, Namilyango College ne Makerere yunivasite gye yafunira diguli mu byamasannyalaze mu 1998. Ayingira mu bukulembeze bw'omupiira\nYazaalibwa Sam Zziwa Nkinda ne Ruth Bitibane Nkinda ab'e Kamuli mu Busoga. Bazaalibwa abaana musanvu era mu balenzi abana, yekka y'asamba omupiira.\nYazannyirako mu Kinyara n'oluvannyuma ne yeegatta ku Mutundwe Lions. Kati ye nnannyini yo.\nObukulembeze yabutandika mu 2005 ng'omukiise wa Lubaga mu FUFA. Wabula agamba nti yalina okusoomoozebwa kuba yali akyali muvubuka ate nga Denis Mbidde n'abalala be yavuganya nabo baali bamannyikiddwa nnyo.\nMulindwa yamuwa ogw'obuwandiisi bwa liigi n'okutegeka emipiira gya FUFA gyonna, (Competitions Committee) mu 2005. Abadde mumyuka wa Mulindwa akulira obukulembeze mu FUFA (Administration), sso nga ne mu CAF gyali. Magogo si mucakaze era agamba nti obudde bwe obusinga abumalira mu kusoma bitabo, wadde ng'oluusi agenda n'alaba ku rugby e Kyadondo. Obukulembeze.\nEngule z'azze awangula mu bukulembeze bwe okuva 2013 okutuusa kati\nUganda Cranes yava mu kibinja okudda ku fayinali za AFCON (Egpt) omulundi ogwasooka okuva mu 1978.\nYasikiriza basiponsa mu mupiira ogwa tiimu y'eggwanga ne kiraabu okuva mu gavumenti ne kkampuni ennene.\nYatandika ekikoppo kya Super8 ekitwaliramu ababa bakulembedde mu liigi n'abapya abayingira okuva mu liigi ennene eya FUFA big league.\nYatandika liigi y'abaana abato eya FUFA Juniors Leage (eyatandika ne U-17 kati U-19)\nYatandika liigi y'abakyala eya FUFA Women Elite league mu 2014.\nUganda yakyaza AFCON Beach soccer mu 2020.\nYaganda yeetaba ku fayinali za AFCON emirundi esatu (Uganda Cranes-Gabon 2017, Egypt 2019) ne (National U-17 in Tanzania 2019).\nUganda cranes yafuna ekifo ekya waggulu ekya 62 nga bwe byafulumizibwa FIFA mu 2016.\nEBIRALA KU MAGOGO\nPulezidenti wa FUFA alambudde Bukedde\nMagogo atwala Cranes mu World Cup\nMagogo alidde esswaga e Switzerland\nMagogo takyalina situleesi ya mpewo\nMagogo alondeddwa ku kakiiko ak'oku ntikko akakulembera CAF\nOmuliro mu FUFA: Magogo ne Lawrence Mulindwa tebakyakoza mu kibya kimu\nMuggye entalo mu mupiira\nEbyabadde ku Serena Hotel nga Pulezidenti wa Fifa Gianni Infantino ali ku bugenyi obutongole,\nEnsonga 6 ezivaako ab'embuto okuzimba obukongovule\nKabaka akoze enkyukakyuka mu kabineeti y'e Mengo\nOmulangira Joel Kateregga aziikibwa leero\nOmutaka w'Enseenene aziikiddwa omusika Adnan Nsozi n'atuuzibwa


Obufumbo—Ani Yabutandikawo era Yalina Kigendererwa Ki? | Ogw’Okusoma\nBISOME MU Afrikaans Albanian American Sign Language Amharic Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Czech Dangme Danish Dutch Ecuadorian Sign Language Efik English Estonian Ewe Fijian Finnish Finnish Sign Language Fon French Ga Georgian German German Sign Language Greek Guarani Gujarati Gun Hausa Hebrew Hiligaynon Hindi Hungarian Ibanag Icelandic Igbo Iloko Indonesian Isoko Italian Italian Sign Language Japanese Japanese Sign Language Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lamba Latvian Lhukonzo Lithuanian Lucholi Luganda Lunda Lunyankore Luo Luswayiri Luvale Luwalabu Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mixe Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Punjabi Quechua (Bolivia) Romanian Russian Russian Sign Language Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\nObufumbo—Ani Yabutandikawo era Yalina Kigendererwa Ki?\n“Yakuwa Katonda n’agamba nti: ‘Si kirungi omusajja okweyongera okubeeranga yekka. Ŋŋenda kumukolera omuyambi.’”—LUB. 2:18.\nENNYIMBA: 36, 11\nLwaki tuyinza okugamba nti obufumbo kirabo okuva eri Katonda?\nKiki ky’oyinza okwogera ku bufumbo okuva mu kiseera kya Adamu okutuuka mu kiseera kya Yesu?\nKiki ekiyinza okuyamba Omukristaayo okusalawo obanga anaafumbirwa oba anaawasa?\n1, 2. (a) Obufumbo bwatandikawo butya? (b) Kiki ekikwata ku bufumbo omusajja n’omukazi abaasooka kye balina okuba nga baategeera? (Laba ekifaananyi waggulu.)\nOBUFUMBO kintu kikulu nnyo. Okumanya ensibuko y’obufumbo n’ensonga lwaki bwatandikibwawo kisobola okutuyamba okuba n’endowooza ennuŋŋamu ku bufumbo n’okuba n’obufumbo obulimu essanyu. Katonda bwe yamala okutonda Adamu, omusajja eyasooka, yamuleetera ensolo azituume amannya. “Naye ye omusajja teyalina muyambi; teyalina munne amusaanira.” Bwe kityo, Katonda yaleetera Adamu otulo tungi, n’amuggyamu olubiriizi, n’alukolamu omukazi, omukazi n’amuleeta eri Adamu. (Soma Olubereberye 2:20-24.) N’olwekyo, obufumbo Katonda ye yabutandikawo.\n2 Yesu yakiraga nti Katonda ye yagamba nti: “Omusajja kyanaavanga aleka kitaawe ne nnyina n’anywerera ku mukazi we era ababiri abo banaabanga omubiri gumu.” (Mat. 19:4, 5) Katonda okukozesa olumu ku mbiriizi za Adamu n’alukolamu omukazi eyasooka kiteekwa okuba nga kyayamba abafumbo abo abaasooka okukiraba nti Katonda ayagala abafumbo okuba n’enkolagana ey’oku lusegere ennyo nga balinga abali omuntu omu. Tekyali mu nteekateeka ya Katonda abafumbo okugattululwa oba okuwasa oba okufumbirwa omuntu asukka mu omu.\nENGERI OBUFUMBO GYE BUTUUKIRIZAAMU EKIGENDERERWA KYA YAKUWA\n3. Emu ku nsonga lwaki Katonda yatandikawo obufumbo y’eruwa?\n3 Adamu yasanyuka nnyo okufuna omukazi, era omukazi oyo yamutuuma Kaawa. Okuba nti omukazi oyo yali ‘asaanira’ Adamu, yandibadde akolera wamu ne Adamu ng’omuyambi we, era buli omu bwe yandituukirizza obuvunaanyizibwa bwe kyandibaleetedde essanyu lingi mu bufumbo bwabwe. (Lub. 2:18) Emu ku nsonga lwaki Katonda yatandikawo obufumbo kwe kuba nti ensi ejjula abantu. (Lub. 1:28) Wadde ng’abaana bandibadde baagala nnyo bazadde baabwe, ekiseera kyandituuse ne bava mu maka ga bazadde baabwe ne batandikawo amaka agaabwe. Abantu bandijjuzza ensi ku kigero ekisaanira era bandigenze bagaziya olusuku lwa Katonda okutuusa ensi yonna lwe yandifuuse olusuku lwa Katonda.\n4. Kiki ekyatuuka ku bufumbo obwasooka?\n4 Obufumbo obwasooka bwagwamu ekizibu eky’amaanyi, Adamu ne Kaawa bwe baakozesa obubi eddembe lyabwe ery’okwesalirawo ne bajeemera Yakuwa. “Omusota ogw’edda,” Sitaani Omulyolyomi, yalimbalimba Kaawa n’amuleetera okulowooza nti singa alya ku muti “ogw’okumanya ekirungi n’ekibi” kyandimusobozesezza okufuna magezi ag’enjawulo n’aba ng’asobola okwesalirawo ekirungi n’ekibi. Kaawa teyassa kitiibwa mu bukulembeze bw’omwami we kubanga teyasooka kumwebuuzaako ku nsonga eyo. Ate ye Adamu mu kifo ky’okugondera Katonda, yakkiriza okulya ekibala Kaawa kye yamuwa.—Kub. 12:9; Lub. 2:9, 16, 17; 3:1-6.\n5. Kiki kye tuyigira ku ngeri Adamu ne Kaawa gye baddamu Yakuwa ng’ababuuzizza ensonga lwaki baali bamujeemedde?\n5 Katonda bwe yabuuza Adamu ensonga lwaki yali amujeemedde, Adamu yanenya mukazi we, n’agamba nti: “Omukazi gwe wampa okubeera nange y’ampadde ekibala ky’omuti nange ne ndya.” Kaawa ye yanenya musota. (Lub. 3:12, 13) Bombi beekwasa obusongasonga, naye ekyo tekyabayamba! Olw’okuba omusajja n’omukazi abaasooka baajeemera Katonda, baali tebakyasiimibwa mu maaso ge. Ekyo kituyigiriza ki? Obufumbo okusobola okubaamu essanyu, buli omu ku bafumbo alina okukkiriza ensobi ze era alina okugondera Yakuwa.\n6. Nnyonnyola amakulu g’ebyo ebiri mu Olubereberye 3:15?\n6 Wadde nga Sitaani yaleetera Adamu ne Kaawa okujeemera Yakuwa, Yakuwa yakola enteekateeka okuyamba abantu. (Soma Olubereberye 3:15.) Obunnabbi obwasooka mu Bayibuli bulaga nti ‘ezzadde ly’omukazi’ lyandibetense Sitaani. Okuyitira mu bunnabbi obwo Yakuwa yayamba abantu okukiraba nti alina enkolagana ey’oku lusegere n’ebitonde bye eby’omwoyo ebiri mu ggulu ebimuweereza n’obwesigwa. Ebyawandiikibwa era biraga nti mu bitonde ebyo eby’omu ggulu, ebigeraageranyizibwa ku mukazi wa Katonda, Katonda yandironzeemu ekitonde ‘ekyandibetense’ Omulyolyomi ekyo ne kisobozesa abantu abawulize okufuna obulamu obutaggwaawo Adamu ne Kaawa bwe baafiirwa.—Yok. 3:16.\n7. (a) Kiki ekituuse ku bufumbo okuva Adamu ne Kaawa lwe baajeemera Katonda? (b) Kiki Bayibuli kye yeetaagisa abasajja n’abakazi okukola?\n7 Adamu ne Kaawa okujeemera Katonda kyakosa nnyo obufumbo bwabwe n’obufumbo bw’abantu abalala bonna. Ng’ekyokulabirako, Kaawa n’abakazi abalala bonna bandifunye obulumi obw’amaanyi nga bali mbuto era nga bazaala. Abakazi bandibadde beegomba nnyo babbaabwe, era abasajja bandifuze bakyala baabwe era ng’oluusi babayisa bubi, nga bwe kiri mu bufumbo bungi leero. (Lub. 3:16) Bayibuli eragira abasajja okukulembera ab’omu maka gaabwe mu ngeri ey’okwagala. Ate bo abakazi balina okugondera obukulembeze bw’abaami baabwe. (Bef. 5:33) Olw’okuba abafumbo abatya Katonda bafuba okukolera ku mitindo gye egy’obutuukirivu, tebatera kufuna bukuubagano mu maka gaabwe era oluusi tebabufunira ddala.\nOBUFUMBO OKUVA MU KISEERA KYA ADAMU OKUTUUKA MU KISEERA KY’AMATABA\n8. Kiki ky’oyinza okwogera ku bufumbo okuva mu kiseera kya Adamu okutuuka mu kiseera ky’Amataba?\n8 Adamu ne Kaawa bwe baali tebannafa olw’ekibi kye baakola, baasooka kuzaala abaana ab’obulenzi n’ab’obuwala. (Lub. 5:4) Kayini, mutabani waabwe eyasooka, yawasa omukazi okuva mu b’eŋŋanda ze. Lameka, omu ku bazzukulu ba Kayini ye muntu Bayibuli gw’esooka okwogerako eyawasa abakazi ababiri. (Lub. 4:17, 19) Mu bantu abaaliwo okuva mu kiseera kya Adamu okutuuka mu kiseera kya Nuuwa, batono nnyo aboogerwako nti baali baweereza Yakuwa. Mu abo abaali baweereza Yakuwa mwe mwali Abbeeri, Enoka, Nuuwa n’ab’omu maka ge. Bayibuli egamba nti mu kiseera kya Nuuwa, ‘abaana ba Katonda ow’amazima baalaba ng’abawala b’abantu balabika bulungi, era baatandika okuwasa bonna be baalondangamu.’ Bamalayika abo okweyambaza emibiri gy’abantu ne bawasa abantu kyali kikontana n’enteekateeka ya Katonda, era baazaala abaana abayitibwa Abanefuli abaakola ebikolwa eby’obukambwe. Ate era ‘ebikolwa by’omuntu ebibi byayitirira mu nsi era n’ebirowoozo byonna eby’omu mutima gwe byali bibi ekiseera kyonna.’—Lub. 6:1-5.\n9. Kiki Yakuwa kye yakola abantu ababi abaaliwo mu kiseera kya Nuuwa, era ebyaliwo mu kiseera ekyo bituyigiriza ki?\n9 Mu kiseera kya Nuuwa, Yakuwa yaleeta Amataba n’azikiriza abantu ababi. Mu kiseera ekyo abantu baali beemalidde ku bintu ebya bulijjo, gamba ng’okuwasa n’okufumbirwa, ne batassaayo mwoyo ku bubaka obukwata ku kuzikiriza okwali kujja, “Nuuwa omubuulizi w’obutuukirivu,” bwe yali abuulira. (2 Peet. 2:5) Yesu yalaga nti ekiseera kyaffe kyandibadde ng’ekiseera kya Nuuwa. (Soma Matayo 24:37-39.) Leero, abantu abasinga obungi tebassaayo mwoyo ku mawulire amalungi ag’Obwakabaka bwa Katonda agabuulirwa mu nsi yonna okuba obujulirwa eri amawanga gonna, ng’enkomerero y’enteekateeka eno ey’ebintu tennajja. Ffe tetusaanidde kukkiriza bintu, gamba ng’obufumbo bwaffe oba okukuza abaana, kutuwugula ne twerabira nti olunaku lwa Yakuwa lusembedde.\nOBUFUMBO OKUVA MU KISEERA KY’AMATABA OKUTUUKA MU KISEERA KYA YESU\n10. (a) Bikolwa ki ebibi amawanga mangi bye gaakolanga? (b) Kyakulabirako ki ekirungi Ibulayimu ne Saala kye baateerawo abafumbo?\n10 Wadde nga Nuuwa ne batabani be abasatu buli omu yawasa omukazi omu yekka, abantu bangi mu kiseera ekyo baawasanga abakazi abasukka mu omu. Abantu ab’amawanga agatali gamu baakolanga ebikolwa eby’obugwenyufu, era ng’abamu ebikolwa ebyo kitundu kya kusinza kwabwe. Ibulaamu (Ibulayimu) ne mukyala we Salaayi (Saala), baagondera Katonda ne bagenda mu nsi ya Kanani, naye abantu b’omu nsi eyo baali bakola ebikolwa ebityoboola obufumbo. N’olwekyo, Yakuwa yazikiriza ebibuga Sodomu ne Ggomola ebyali mu Kanani olw’okuba abantu baamu baali bagwenyufu ekisusse. Ibulayimu yakulemberanga bulungi ab’omu maka ge era Saala yassaawo ekyokulabirako ekirungi mu kugondera obukulembeze bw’omwami we. (Soma 1 Peetero 3:3-6.) Ibulayimu yakakasa nti mutabani we Isaaka awasa omukazi aweereza Yakuwa. Ate era olw’okuba Yakobo, mutabani wa Isaaka, yali ayagala nnyo okusinza okw’amazima, kyamuyamba okusalawo mu ngeri ey’amagezi ng’alonda ow’okuwasa. Mu batabani ba Yakobo mwe mwava ebika bya Isirayiri 12.\n11. Amateeka ga Musa gaayamba gatya Abayisirayiri?\n11 Ekiseera kyatuuka Yakuwa n’akola endagaano ne bazzukulu ba Yakobo (Isirayiri). Amateeka ga Musa gaalimu obulagirizi obukwata ku bufumbo, nga mwe muli n’obufumbo obw’omusajja okuba n’abakazi abasukka mu omu. Amateeka ago gaakuuma Abayisirayiri mu by’omwoyo kubanga gaali gabagaana okuwasa oba okufumbirwa omuntu atasinza Yakuwa. (Soma Ekyamateeka 7:3, 4.) Singa omwami n’omukyala baafunanga obuzibu mu bufumbo bwabwe, abakadde baabayambanga. Amateeka gaalimu obulagirizi obukwata ku ky’okukola ng’omuntu ayenze, ng’akwatiddwa omulala obuggya, oba ng’ateeberezebwa okuba ng’ayenze. Amateeka era gakkirizanga abafumbo okugattululwa, naye nga tebamala gagattululwa ku buli nsonga yonna. Omusajja okuggatululwa ne mukazi we yalina okuba ng’amulabyemu ekintu “ekitasaana.” (Ma. 24:1) Bayibuli tetubuulira byali bizingirwa mu kintu ekyo “ekitasaana,” naye ekintu ekyo kiteekwa okuba nga kyali kibi kya maanyi so si buntuntu obutaliimu.—Leev. 19:18.\nTOKUUSAKUUSANGA MUNNO MU BUFUMBO\n12, 13. (a) Mu kiseera kya nnabbi Malaki abasajja abamu baayisanga batya bakyala baabwe? (b) Leero singa Omukristaayo atwala omukazi oba omusajja w’omuntu omulala, biki ebivaamu?\n12 Mu biseera bya nnabbi Malaki abasajja Abayudaaya bangi baakuusakuusanga bakazi baabwe nga bagattululwa nabo ku buli nsonga yonna. Abasajja abo baagobanga abakazi be baawasa mu buvubuka bwabwe oboolyawo ne bawasa abakazi abato oba abaali batasinza Yakuwa. Ne mu kiseera kya Yesu abasajja Abayudaaya baali bakuusakuusa bakyala baabwe nga bagattululwa nabo “ku buli nsonga yonna.” (Mat. 19:3) Yakuwa tayagalira ddala kugattululwa ng’okwo.—Soma Malaki 2:13-16.\n13 Leero, ekikolwa eky’omuntu okukuusakuusa munne mu bufumbo tekikkirizibwa mu kibiina kya Yakuwa. Naye watya singa omusajja oba omukazi Omukristaayo atwala muka munne oba bba wa munne era n’amuwasa oba n’amufumbirwa oluvannyuma lw’okugattululwa? Omwonoonyi oyo bw’ateenenya agobebwa mu kibiina, ekibiina kisobole okusigala nga kiyonjo. (1 Kol. 5:11-13) Okusobola okukomezebwawo mu kibiina, alina okusooka ‘okubala ebibala ebiraga nti yeenenyezza.’ (Luk. 3:8; 2 Kol. 2:5-10) Wadde tewali kiseera kigereke ekiteereddwawo okusobola okukomyawo omuntu ng’oyo mu kibiina, ekintu eky’obukuusa ng’ekyo ekitatera kubaawo mu kibiina kya Yakuwa tekirina kutwalibwa ng’ekitono. Kiyinza okwetaagisa ekiseera ekiwerako okuyitawo, gamba ng’omwaka oba n’okusingawo, omwonoonyi oyo okusobola okukakasa nti yeenenyezza. Omuntu oyo ne bw’akomezebwawo mu kibiina aba ajja kuvunaanibwa “mu maaso g’entebe ya Katonda ey’okusalirako emisango.”—Bar. 14:10-12; laba Watchtower, eya Noovemba 15, 1979, lup. 31-32.\nOBUFUMBO MU BAKRISTAAYO\n14. Kiki Amateeka ga Musa kye gaakola?\n14 Amateeka ga Musa gaawa Abayisirayiri obulagirizi okumala emyaka egisukka mu 1,500. Gaabayamba okulowooza ku misingi gya Katonda egy’obutuukirivu nga bakola ku nsonga ezikwata ku maka ne ku bintu ebirala, era gaakola ng’omukuumi okutuusa Masiya lwe yajja. (Bag. 3:23, 24) Yesu bwe yafa, Amateeka ago gaakoma era Katonda n’atandikawo enteekateeka empya. (Beb. 8:6) Mu nteekateeka eyo ebintu ebimu ebyali bikkirizibwa mu Mateeka ga Musa byali tebikyakkirizibwa.\n15. (a) Mutindo ki ogukwata ku bufumbo Abakristaayo gwe balina okugoberera? (b) Biki Omukristaayo by’alina okusooka okulowoozaako ng’ayagala okugattululwa ne munne mu bufumbo?\n15 Bwe yali addamu ekibuuzo Abafalisaayo abamu kye baamubuuza, Yesu yagamba nti wadde nga Musa yakkiriza abafumbo okugattululwa, ekyo “si bwe kyali okuva ku lubereberye.” (Mat. 19:6-8) Mu ngeri eyo Yesu yakiraga nti Abakristaayo balina okugoberera omusingi ogukwata ku bufumbo Katonda gwe yateekawo mu lusuku Edeni. (1 Tim. 3:2, 12) Okuba nti abafumbo baba “omubiri gumu,” kiraga nti buli omu alina okunywerera ku munne, era ng’okwagala kwe balina eri Katonda n’okwo kwe balina wakati waabwe kubaleetera okuba n’enkolagana ey’oku lusegere. Omwami n’omukyala bwe bagattululwa nga tewali n’omu ku bo ayenze, baba tebalina kuddamu kuwasa oba kufumbirwa muntu mulala. (Mat. 19:9) Kya lwatu nti omuntu ayinza okusalawo okusonyiwa munne aba ayenze naye ne yeenenya, nga ne nnabbi Koseya bwe yasonyiwa mukyala we Gomeri eyali omwenzi. Yakuwa naye yasonyiwa Abayisirayiri abaayenda mu by’omwoyo ne beenenya. (Kos. 3:1-5) Naye kikulu okukijjukira nti singa omu ku bafumbo akimanyaako nti munne yayenze kyokka n’akkiriza okuddamu okwegatta naye, ekyo kiba kiraga nti amusonyiye era okusinziira ku Byawandiikibwa aba tasobola kugattululwa naye.\n16. Kiki Yesu kye yayogera ku ky’omuntu okusigala nga si mufumbo?\n16 Oluvannyuma lw’okukiraga nti Abakristaayo abafumbo tebalina kugattululwa okuggyako ng’omu ku bo ayenze, Yesu yayogera ku “abo abalina ekirabo” eky’okusigala nga si bafumbo. Yagattako nti: “Oyo asobola okusigala nga si mufumbo asigale nga si mufumbo.” (Mat. 19:10-12) Bangi basazeewo okusigala nga si bafumbo basobole okuweereza Yakuwa nga tewali kibawugula, era basiimibwa nnyo.\n17. Kiki ekiyinza okuyamba Omukristaayo okusalawo okuyingira obufumbo oba obutabuyingira?\n17 Buli muntu y’alina okwesalirawo ku lulwe obanga anaasigala nga si mufumbo obanga anaayingira obufumbo. Omutume Pawulo yakubiriza Abakristaayo okusigala nga si bafumbo, naye n’agamba nti: “Olw’obwenzi obuyitiridde, buli musajja abeere ne mukyala we, n’omukazi abeere n’omwami we.” Pawulo yagattako nti: “Naye bwe baba tebasobola kwefuga, bayingire obufumbo, kubanga okuyingira obufumbo kisinga okufugibwa okwegomba okw’amaanyi.” Omuntu bw’ayingira obufumbo kiyinza okumuyamba okwewala ebikolwa ebibi, gamba ng’okwemazisa n’ebikolwa ebirala eby’obugwenyufu, abantu abamu bye bakola olw’okwagala ennyo okwegatta. Kyokka era Pawulo yalaga nti emyaka omuntu gy’asaanidde okuyingiriramu obufumbo nagyo mikulu. Yagamba nti: “Omuntu yenna alowooza nti okusigala nga si mufumbo kimuleetera okweyisa mu ngeri etesaana, bw’aba ng’amaze okuyita mu kiseera ekya kabuvubuka, era ng’okuyingira obufumbo kye kintu ekituufu okukola, akole ky’ayagala; aba takoze kibi. Abantu ng’abo bayingire obufumbo.” (1 Kol. 7:2, 9, 36; 1 Tim. 4:1-3) Naye okwagala ennyo okwegatta si kwe kwandikubirizza omuntu okuyingira obufumbo. Ayinza obutaba mukulu kimala kutuukiriza buvunaanyizibwa abafumbo bwe balina okutuukiriza.\n18, 19. (a) Omusajja n’omukazi Abakristaayo ababa bagenda okufumbiriganwa balina kuba batya? (b) Kiki kye tujja okulaba mu kitundu ekiddako?\n18 Omusajja n’omukazi Abakristaayo ababa bagenda okuyingira obufumbo basaanidde okuba nga baweereza ba Yakuwa ababatize era nga baagala Yakuwa n’omutima gwabwe gwonna. Ate era bateekwa okuba nga baagalana nnyo ne kiba nti kati baba baagala okubeera awamu mu bufumbo. Tewali kubuusabuusa nti baba bajja kufuna emikisa mu bufumbo bwabwe olw’okufumbirwa mu “Mukama waffe mwokka” nga Bayibuli bw’eragira. (1 Kol. 7:39) Bwe bamala okufumbiriganwa era ne bafuba okukolera ku bulagirizi obuli mu Bayibuli bafuna essanyu lingi.\n19 Ekitundu ekiddako kijja kulaga emisingi gya Bayibuli egisobola okuyamba Abakristaayo abafumbo okwaŋŋanga okusoomooza okutali kumu kwe boolekagana nakwo mu ‘nnaku zino ez’enkomerero’ ng’abasajja n’abakazi bangi bakola ebintu ebityoboola obufumbo. (2 Tim. 3:1-5) Okuyitira mu Kigambo kye, Yakuwa atuwadde amagezi agasobola okutuyamba okuba n’obufumbo obw’essanyu nga tutambulira wamu n’abantu be mu kkubo erigenda mu bulamu obutaggwaawo.—Mat. 7:13, 14.


Okukebera ssenyiga omukambwe: Ab’aloole bagala bisale ebyawamu | Dembe FM 90.4\nOkukebera ssenyiga omukambwe: Ab’aloole bagala bisale ebyawamu\nOluvanyuma lw’okuggulawo ensalo ye Katuna, abagoba bemmotoka zebyamaguzi basabye nti waberewo okukaanya ku bisale byokubakebera ssenyiga omukambwe.\nAsuman Musa, omugoba wa lukululana munnansi wa Kenya atutegezezza nga bweyasasudde $ 5 ze silingi za Uganda 18,000 e Gatuna bweyabadde ava e Rwanda era bweyasaze okudda Katuna mu Uganda nebamusasauza $ 30 gyemitwalo 10 mu 8,000.\nAgambye nti Uganda ne Rwanda mawanga ga memba mu mukago gwa East African Community, ga basobola okukaanya nebatekwo ebisale ebyawamu.\nYye Kyeyune Muyanja nga nay mugoba wa loole okuva e Kampala, ngatwala ebyamaguzi e Kigali-Rwanda agambye nti baamujjeeko emitwalo 10 okumukubera ssenyiga omukambwe e Katuna ate bwebamuwadde results nazitwala e Gatuna ku ludda lwa Rwanda tebamusabye wadde enusu.\nWabula akulira kampuni ya MAIA medical laboratories, abaweebwa omulimu kulwa minisitule yebyobulamu okukebera ssenyiga omukambwe e Katuna Peter Nkore abalina results za entuufu bayitawo okuyingira Uganda oba Rwanda naye abalina results za RDT oba Rapid balina okusasaula emitwalo 10 nebaddamu okubakebera.


Bukedde Online - Abalwadde ba Corona abatali bayi bajjanjabirwe waka - Basawo\nKCCA etabukidde kkampuni y'Abachina abakol...\nABASAWO abeegattira mu kibiina kya Uganda Medical Association (UMA), bawabudde Gavumenti ku ngeri ennuhhamu abalwadde ba Corona gye basaaniddde okukwatibwamu n’okujjanjabibwa naddala mu kiseera kino ng’emiwendo gy’abalwadde gigenda girinnya.\nDr. Muhereza (ku kkono) ne Dr. Asiimwe.\nBasabye abantu ababeera bazuulidwa ne Corona naye nga si bayi, bajjanjabirwe waka nga bateereddwako ebiragiro okusinga okutwalibwanga mu kalantiini.\nDr. Richard Idro, akulira abasawo mu kibiina kino, yategeezeza nti bagenze okukitunulamu nga balaba ssente z'omuwi w'omusolo nnyingi ezitokomoka mu kukuumira abantu abatali balwadde nnyo mu kalantiini kubanga abasinga si bayi, balina bubeezi bubonero era basobola okujjanjabirwa awaka waabwe.\nAlambulude nti ebiseera ebisinga abasawo buli lwe bagendako mu woodi okukebera ku bantu nga bano babasanga bazannya matatu, nga bali ku WhatsApp oba nga beekubya bifaananyi na kwesekera kuba tebalina wabaluma.\nBano bonna Gavumenti eteekeddwa okubalabirira mu by'okulya n'engeri endala nnyingi mu bbanga lyonna lye bamala mu kalantiini.\n" Weesanga ng'omuntu atwaliddwa mu kalantini ebbanga ly'amala mu ddwaaliro erya wiiki ebbiri oba esatu Gavumenti emusaasaanyirizaako obukadde obusoba mu busatu," Dr. Idro bwe yategeezezza bannamawulire ku Lwokutaano.\nDr. Frank Asiimwe yannyonnyodde nti okusinziira ku kunoonyereza kwe baakoze baakizudde nti ku bantu abatwalibwa mu kalantini mu malwaliro ga Gavumenti okujjanjabibwa 80 ku buli 100 tebabeera na bubonero bw'amaanyi, 15 babeera n' obubonero butono ddala era nga baatano bokka be babeera abayi.\nYagambye nti kino kitegeeza nti bano ebitundu 95 ku buli 100 bandibadde nga bajjanjabibwa waka nga bateekeddwako ebiragiro bye balina okugoberera naddala engeri y'okwerabiriramu n'obutakkirizibwa kuva waka okumala ekiseera ekigere, okutuusa nga bawonedde ddala, ng'emu ku ngeri y'okuziyiza okusaasanya obulwadde.\n"Tusaba Gavumenti eteekewo ambyulensi nga zirimu abasawo waakiri ku buli ggombolola nga bano bayambako okukebera ku balwadde ababeera awaka era singa oli aba agaanye okuwona basobola okumuddusa amangu mu ddwaaliro," bwe yagambye.\nSsaabawandiisi w'ekibiina kino, Dr. Mukuzi Muhereza yagambye nti baagala ne lizaati z'abakebereddwa Corona zikomezebwengawo mangu kiyambeko okuziyiza okusaasaanya obulwadde buno naddala ng'oli abulina naye nga tamanyi.\nMu ngeri y'emu, baagala abasawo abali mu malwaliro g'obwannanyini bongere okubangulwa ku ngeri y'okujjanjabamu aba Corona kubanga abamu ku bajjanjabirwayo bamaliriza bafudde olw'okuba tebaweebwa bujjanjabi bulungi.\ndwa mu kalantini ebbanga ly'amala\nmu ddwaaliro erya wiiki ebbiri oba\nesatu Gavumenti emusaasaanyirizaako\nobukadde obusoba mu\nbusatu," Dr. Idro bwe yategeezezza\nbannamawulire ku Lwokutaano.\nDr. Frank Asiimwe yannyonnyodde\nnti okusinziira ku kunoonyereza\nkwe baakoze baakizudde nti ku\nbantu abatwalibwa mu kalantini mu\nmalwaliro ga Gavumenti okujjanjabibwa\n80 ku buli 100 tebabeera na\nbubonero bw'amaanyi, 15 babeera\nn' obubonero butono ddala era\nnga baatano bokka be babeera\nabayi. Yagambye nti kino kitegeeza\nnti bano ebitundu 95 ku buli 100\nbandibadde nga bajjanjabibwa waka\nnga bateekeddwako ebiragiro bye\nbalina okugoberera naddala engeri\nkuva waka okumala ekiseera\nekigere, okutuusa nga bawonedde\nddala, ng'emu ku ngeri y'okuziyiza\n" Tusaba Gavumenti eteekewo\nambyulensi nga zirimu abasawo\nwaakiri ku buli ggombolola nga\nbano bayambako okukebera ku balwadde\nababeera awaka era singa oli\naba agaanye okuwona basobola okumuddusa\namangu mu ddwaaliro,"\nSsaabawandiisi w'ekibiina kino,\nDr. Mukuzi Muhereza yagambye nti\nbaagala ne lizaati z'abakebereddwa\nCorona zikomezebwengawo mangu\nkiyambeko okuziyiza okusaasaanya\nobulwadde buno naddala ng'oli\nabulina naye nga tamanyi.\nMu ngeri y'emu, baagala abasawo\nabali mu malwaliro g'obwannanyini\nbongere okubangulwa ku ngeri\ny'okujjanjabamu aba Corona\nkubanga abamu ku bajjanjabirwayo\nbamaliriza bafudde olw'okuba\ntebaweebwa bujjanjabi bulungi.\nArsenal etandise okuyigga anaasikira Emery\nArsenal esabye Wolves olukusa eyogere n'omutendesi waayo


Bukedde Online - Bale atandise okutema empenda z’okwabulira Real\nGiroud atiisizza okuva mu Chelsea\nBale agamba nti luli baamulemesa okuva mu Real Madrid nga mu katale ka January ayagala agyabulire.\nBale (mu maaso) ng'asamba akapiira\nGARETH Bale abitaddemu engatto n’ayolekera London mu Bungereza ayogeremu ne kitunzi we okulaba nga mu katale ka Janaury, afuna ttiimu ave mu Real Madrid etemulabawo.\nOkusinziira ku mawulire ga Marca ag’e Spain, Bale yategeezezza kitunzi we, Jonathan Barnett okumufunira kiraabu empya. Kigambibwa nti Shanghai Shenhua ey’e China ye yeesimbye mu Bale wadde nga ne mu katale akawedde, baayagala okumugula wabula Real n’emulemera.\nWadde Bale sizoni yagitandise bulungi, eky’okumuleka ebbali mu ttiimu ya Real eyazannya Club Brugge ku ntandikwa y’omwezi guno mu Champions League kye kisinze okumunyiga n’attukiza buto eky’okuva mu Real.\nNga kati abadde mu buvune, agamba nti mu January, yandivudde mu Real.\nMu ttiimu endala ezaali zaagala okumugula, kwe kuli ne ManU wabula nga bano bagamba nti omusaala gwe bategeka okumuwa, gwakusinziira ku ky’anaaba azannye kyokka ng’e China omusaala gwayo musava. Bale wa myaka 30.\nLiverpool FC ekoze likodi endala! Yeekudde omusimbi n’egula ‘ekyasi